Бугун Европада Хавфсизлик ва Ҳамкорлик ташкилоти Тожикистон Конституциясига ўзгартишлар киритиш ҳақида якшанба куни бўлиб ўтган референдум натижалари юзасидан шубҳа билдирди.\nТожикистон расмийларига кўра, 93 фоиздан ортиқ сайловчилар Конституцияга ўзгартишлар киритилишини маъқуллашган.\nМазкур ўзгартишлар Тожикистон раҳбари Имомали Раҳмоновга етти йил муддат билан икки марта президент бўлиш ҳуқуқини беради. Раҳмоновнинг ҳозирги президентлик муддати эса 2006 йилда тугайди.\nАҚШ Давлат департаменти матбуот вакили Филип Рикер ҳам референдумни танқид этиб, Тожикистон ҳукуматини мунтазам равишда эркин ва адолатли сайловлар ўтказишга чақирди.


Qalampir.uz | Киндигини қўлим билан уздим, кейин ташлаб юбордим – Фарзандини ҳожатхонага ташлаган она (видео)\nКиндигини қўлим билан уздим, кейин ташлаб юбордим – Фарзандини ҳожатхонага ташлаган она (видео)\nЖамият\t09 Июль 16:53 16712\nАввалроқ, Сурхондарё вилоятининг Денов туманида аёл ўз фарзандини бозор ҳожатхонасида дунёга келтириб, сўнг уни ўша ҳожатхонага ташлаб кетгани ҳақида хабар берган эдик.\n1999 йилда туғилган фуқаро Ф.Т. асли Сурхондарёнинг бошқа туманида истиқомат қилади. У Деновдаги “Хабибобод” бозорига куёвига кийим олгани боргани, ўша вақт бирдан оғриқ бўлиб, тўлғоқ тутганини айтди.\n“Бирдан оғриқ бошланди ва кучаяверди. Мен нима бўлишини билмас эдим. Келди, қўлимга олдим, киндигини қўлим билан уздим. Овози чиқмади, кейин қўрққанимдан ташлаб юбордим. Иккинчи марта яна қайтиб келдим, овози чиқмади. Ўлган деб ўйладим”.\nФ.Т. сўзида давом этаркан, чақалоғининг жинси қиз эканини билиши, бироқ унинг юзига ҳам қарамай ташлаб юборганини айтади. Унинг қайд этишича, боланинг отаси Россияга кетиб қолган. Аёл унга ҳомиладор эканини айтмаган.\nЧақалоқ қандай қутқариб қолинди?\nШу куни Ф.Т.дан кейин ҳожатхонага кирган аёл чақалоқ овозини эшитгач, ички ишлар ходимига хабар берган. Ички ишлар ходими чақалоқни қўли билан ҳожатхона ўрасидан чиқариб олган ва унга зарар бермай ювунтирган.\nБугун чақалоқ Соғлиқни сақлаш вазирлигининг назоратига олинган. У Денов тумани Марказий шифохонасига қарашли 2-сонли туғруқ бўлимида сақланмоқда. Чақалоқ сунъий равишда озиқлантирилмоқда.\nЭслатиб ўтамиз, мазкур ҳолат юзасидан Денов туман прокуратураси томонидан фуқаро Ф.Т.га нисбатан Ўзбекистон Республикаси Жиноят Кодексининг 25, 99-моддаси билан жиноят иши қўзғатилиб, тергов ҳаракатлари олиб борилмоқда.\nСуд чақалоғини сотмоқчи бўлган онага яна имкон берди Учта пахта тозалаш заводи мансабдорлари устидан жиноят иши очилди Эрининг укаси томонидан пичоқланган аёл ҳимояга олинди Келинойисига 16 марта пичоқ урган йигит узоқ муддатга қамалди Оғуфуруш хавфли рецидивист деб топилди. У жазони махсус калонияда ўтайди Фоҳишаликка Дубайга юборилаётган аёл Ўзбекистонда олиб қолинди\n16 Октябрь 16:28 20756\n16 Октябрь 20:32 18709\n17 Октябрь 15:09 16516\n18 Октябрь 18:20 11778\n16 Октябрь 12:09 11192


KUMZ (<Qo''qon mexanika zavodi> AJ )\nДата последней сделки : 20.07.2018\nUZNM1 (<O'zneftmahsulot> AJ )\nДата последней сделки : 23.07.2018\nQXML (<O'zagrolizing> AJ )\nСтартовая цена : 2 535\nБазовая цена : 2 535\nYGYM (<Yangiyo''l yog''-moy> AJ )\nДата последней сделки : 18.07.2018\nTVDR (Toshkent viloyati <DORI-DARMON> AJ )\nСтартовая цена : 915\nБазовая цена : 686\nСтартовая цена : 216 000\nБазовая цена : 216 000\nСтартовая цена : 930\nСтартовая цена : 5 740\nБазовая цена : 5 350\nСтартовая цена : 18,25\nSVDB (AT <Savdogarbank> )\nСтартовая цена : 102\nБазовая цена : 102\nСтартовая цена : 1 500\nБазовая цена : 1 500\nСтартовая цена : 4 076\nБазовая цена : 4 076\nDDAK (<Dori-Darmon> AK )\nСтартовая цена : 4 300\nБазовая цена : 3 225\n<NORINTEKS> aksiyadorlik jamiyati\nПростые акции UZ7028030003\nNOKS 139 900 4 574 < %= number_with_delimiter rm_zeros(@isu_info.exec.trade_price) if !@isu_info.exec.nil? % > < % else % > < %= t "comp_info.ref_price_no" % > < % end % > --> Отсутствует 639 902 600 5000.0 22.11.2017 639 902 600\n«Norinteks» акциядорлик жамияти акциядорларининг\n«Norinteks» акциядорлик жамияти Кузатув кенгашининг 2018 йил 24 май кунидаги қарорига мувофиқ Жамият акциядорларининг навбатдаги йиллик умумий йиғилиши 2018 йил 06 июн куни соат 14:00 да бўлиб ўтади.\nАкциядорлар умумий йиғилиши Наманган вилояти, Норин туман, Хаққулобод шаҳри, Ўзбекистон кўчаси, 189-уй манзили бўйича жамиятнинг маъмурий биносида ўтказилади. Умумий йиғилишни ўтказиш учун жамият акциядорлари реестри 2018 йил 31 май ҳолатига тузилади.\n1. Акциядорлар умумий йиғилишини ўтказиш учун Жамият саноқ комиссияси аъзоларининг шахсий таркиби, ваколатлар муддатларини тасдиқлаш тўғрисида.\n2. Акциядорлар йиллик умумий йиғилишини ўтказиш регламентини тасдиқлаш тўғрисида\n3. Жамиятнинг 2017 йил молия-хўжалик фаолияти якунлари бўйича Жамият Бошқарувининг йиллик ҳисоботини кўриб чиқиш тўғрисида;\n4. Жамият Кузатув кенгашининг 2017 йил якуни бўйича ҳисоботини эшитиш;\n5. Жамият фаолиятининг 2017 йил якунлари бўйича жамият Тафтишчисининг ҳисоботини тасдиқлаш;\n6. Жамиятнинг 2017 йил якуни бўйича соф фойдасини тақсимлаш;\n7. Жамият Кузатув кенгаши аъзоларининг янги таркибини сайлаш;\n8. Жамият тафтишчисини сайлаш;\n9. Жамият Бошқаруви Раиси Мамадеев К.К. билан тузилган меҳнат шартномасининг амал қилиш муддатини узайтириш;\n10. Жамият ва аффилланган шахслар ўртасидаги қарз битимларини маъқуллаш;\n11. Жамиятнинг кредиторлар олдидаги қарзларини кўриб чиқиш тўғрисида;\n12. Жамиятнинг Устав фондини ошириш ҳамда қўшимча акцияларни чиқариш шартлари ва тартибини тасдиқлаш;\n13. Акциялар қўшимча чиқарилиши тўғрисидаги қарор матнини тасдиқлаш;\n14. Жамиятда 2018 йил учун ташқи Аудит текширувини ўтказиш, аудиторлик ташкилотини ва унинг хизматларига тўланадиган ҳақнинг энг кўп миқдорини белгилаш.\nЙиғилишда қатнашиш ҳуқуқига 2018 йил 31 май ҳолатига шакллантириладиган жамият акциядорлари реестрида номлари қайд этилган акциядорлар эгадирлар. Йиғилиш иштирокчиларини рўйхатга олиш соат 13:00 да бошланади.\nЙиғилишда иштирок этадиган акциядорлар ўзлари билан шахсни тасдиқловчи ҳужжат олиб келишлари талаб этилади. Акциядорлар вакилларига эса ўзлари билан шахсни тасдиқловчи ҳужжат билан биргаликда қонуний расмийлаштирилган ишончнома тақдим этишлари шарт.\nУмумий йиғилишда кўриб чиқиладиган саволларга доир материаллар билан Сиз Наманган вилояти, Норин туман, Хаққулобод шаҳри, Ўзбекистон кўчаси, 189-уй манзили бўйича жамиятнинг маъмурий биносида танишиш имкониятига эгасиз.\nМурожат учун телефон: (0 369) 612-15-15, (+99894) 278-83-42\nэлектрон почта манзили: norintextile@mail.ru\n«Norinteks» АЖ Кузатув кенгаши\n19.06.2018 Изменение в персональном составе должностных лиц (исполнительного органа) Показать\n19.06.2018 Изменение в персональном составе должностных лиц (Наблюдательного совета) Показать\n19.06.2018 Изменение в персональном составе должностных лиц (Ревизионной комиссии) Показать\n19.06.2018 Изменения в списке аффилированных лиц Показать\n18.06.2018 Решения, принятые высшим органом управления эмитента Показать\n23.08.2017 Решения, принятые высшим органом управления эмитента Показать\n31 10 2017, 09:58:32 Мамадеев Камолиддин Каримович Квартальный отчет для акционерных обществ / Третий квартал Показать


Имрон Хон: "Мен АҚШнинг таҳдиди туфайли лавозимимдан кетганман"\nAҚШ Покистонни режим ўзгариши учун шантаж қилди. Бу ҳақда апрель ойида Покистон парламенти ишончсизлик вотуми қабул қилган собиқ бош вазир Имрон Хон Sunday Times газетасига берган интервюсида айтиб ўтди.\nСиёсатчига кўра, Вашингтон Исломободга Имрон Хонни лавозимидан четлатишдан бош тортса, оқибати билан таҳдид қилган. "Ўтган 40 йил ичида раҳбариятимиз AҚШ биздан талаб қилган ҳамма нарсага асосан бўйсунди", деди Хон.\nСобиқ бош вазир Aмерика маъмуриятини такаббурлик ва ўз мамлакатининг ички ишларига аралашишда айблади. Унинг айтишича, Aфғонистондаги урушни танқид қилгани AҚШнинг ғазабига сабаб бўлган. "Aмерикаликлар ҳеч қачон мамлакат маданиятини ёки улар билан муомала қилаётган одамларни тушунмаган", деди у.\nКиритилди: 18:29 20.06.2022. Ўқилди: 3805 марта. Фикрлар сони: 5 та.


Айтиш жоизки, шайх Муҳаммад Содиқ Муҳаммад Юсуф ҳазратлари жамиятимизда оила масаласини Ислом шариати нуқтаи назаридан ёритиб берадиган китобга эҳтиёж борлигини ўз вақтида пайқаб, жамиятдаги оила масаласидаги муаммоларга, хусусан, эндигина турмуш қурган ёшларнинг ҳеч қанча вақт бирга яшамай ажрашиб кетаётгани, тўйлардаги ортиқча орзу-ҳавасга берилиш натижасида келиб чиқадиган муаммолар, қайнона билан келин, келин билан куёв орасидаги муносабатлардаги келишмовчиликлар, ажрашишлар каби ўта муҳим масалалар ва уларнинг ечимини барча учун тушунарли услубда ипидан-игнасигача тушунтириб берганлар.\nШу билан бирга, тадбирда бошқа ҳар қандай ишда ва ибодатда тўғри ният қанчалик катта аҳамиятга эга бўлса, тўй қилишда, турмуш қуришда ҳам ниятни шундай тўғрилаб олиш ўта муҳимлиги алоҳида таъкидланди. Ана шунда юзага келиши мумкин бўлган турли муаммолар, келишмовчилик ва тушунмовчиликларнинг кўпининг олди олиниши ҳаётий мисоллар ёрдамида тушунтириб берилди.\nТадбир сўнгида Ёшлар Иттифоқининг Шайхонтоҳур туман кенгаши раиси Жавоҳир Арслонов ҳам сўз олиб уюштирилган тадбир, мазмунли ва фойдали маъруза учун «Hilol-nashr» нашриёти ходимларига миннатдорлик билдириб, ўзаро ҳамкорликни давом эттириш истагини малум қилди. Шундан сўнг «Hilol-nashr» нашриёти ва Ёшлар Иттифоқининг Шайхонтоҳур туман кенгаши томонидан йилнинг фаол етакчиларига «Бахтиёр оила» китоби ва бошқа эсдалик совғалари топширилди.\nMore in this category: « «Энг намунали хатиб» мусобақаси ғолиб ва совриндорлари аниқланди Янгийўллик ўқувчилар «Hilol-nashr»да ёзувчи Эркин Малик билан учрашишди »


23 январь, 21:05\nА Серияда 23-тур учрашувларида давом эттирилмоқда. Италия кубогини ғалаба билан бошлаб олган Жозе Моуриньо шогирдлари энди бор эътиборини яхши кайфият билан А Серия ўйинларига қаратади.\n“Рома” мазкур турда “Эмполи” меҳмони бўлади. Рақиб Италия чемпионатида ўз олдига юқори мақсадлари қўя олмайдиган ўртамиёна жамоа. Шу боис, кўпчилик римликлар сафардан ғалаба билан қайтишига ишонч билдиряпти.\nҚолаверса, ўзаро ўйинлар статистикаси ҳам пойтахтлик “бўрилар”нинг устунлигидан далолат беради. Шу пайтга қадар бу икки жамоа А Серия ва Италия кубогида 31 маротаба тўқнаш келган. Шулардан 21 тасида “Рома” зафар қучган. Яна олтита баҳсда кучлар тенг келган бўлса, “Эмполи” ўз майдонида тўртта учрашувда кичик фарқ билан ғалаба қозонган.\n“Эмполи”нинг “Рома” устидан сўнгги ғалабаси 2007 йилнинг 17 февралида қайд этилган.\nБўлажак беллашув олдидан “Рома” мухлислари Италия кубоги доирасидаги баҳсда “Лечче” дарвозасини ишғол қилган Элдор Шомуродовга Жозе Моуриньо томонидан кўпроқ ўйин амалиёти берилишини кутмоқда.\nSports.uz портали “Рома” мухлисларининг клуб ижтимоий тармоқларида Шомуродов ҳақида қолдирган фикрларни ўзбекистонлик футбол ишқибозлари эътиборига ҳавола қилишда давом этади.\nШомуродов – “қотил” ҳужумчи. Унга майдонга мослашиши ва гол уриши учун 20 дақиқа кифоя. Бир неча ҳафта муқаддам “Сампдория” билан ўйинда ҳам шундай бўлганди. Мана “Лечче”га қарши баҳсда ҳам шу ҳолат такрорланди. Таркибда ҳар қандай ҳолатда майдонга тушиб, ўз голи билан вазиятни ўзгартириб юборадиган ўйинчининг борлиги бош мураббийнинг ютуғидир.\nЯқинда Жозе Моуриньо Шомуродовни ҳаммага танқид қилганди. Элдор захирадан тушиб, гол урди. Жозе ўз ҳужумчисини қадрламаяпти.\nҚишки трансферлар вақтида Борха Майоралнинг жавобини бериб, Шомуродовни олиб қолганимиз тўғри бўлди. Бу икки ҳужумчидан фақат Элдоргина Моуриньо қўллаётган тизимда ўзини кўрсата олади. Навбатдаги гол бунга далил бўлади.\nLuca Betti (Andrea Angelini фикрига жавобан):\nМоуриньо ўзбек ҳужумчисига кўпроқ ишонч билдирса ёмон бўлмасди. Менимча, агар Шомуродов мунтазам бошланғич таркибда ўйнаганидан Тэмми Абрахамдан кўп гол урган бўларди.\nGennaro Di Michele:\nЭлдор захирадан тушиб, иккита гол ва иккита ассис муаллифи бўлди. Бу жуда ноёб таланд. Захиридан ўйинга қўшилиб, жамоасини кучайтира оладиганлар жуда кам.\nDebby De Pasquale:\nШомуродовнинг сўнгги ўйиндаги муваффақияти асосий таркибга йўл очишига умид қиламан. Мен уни Абрахамдан ҳеч бир жиҳати билан қолишмайди, деб ҳисоблайман. Англиялик ҳужумчи қимматга олингани учун доим бошланғич таркибда ўйнаяпти.\nGiovanni Loiacono (Debby De Pasquale фикрига жавобан):\nФикрингизга қўшиламан. Мен келаси ёзда қайсидир Англия клуби Тэмми Абрахамни сотиб олишини кутяпман. Ана шунда Шомуродов асосий ҳужумчига айланади ва супертўпурар сифатида ўзини кўрсатади.\nШомуродовнинг ўйини ёқди. Гол ургани учун эмас. Ўйинга зўр қўшила олар экан. Кўп прессинг қўллади ва ҳимояга катта ёрдам берди.\nИталия А Сериясининг 23-туридан ўрин олган “Эмполи” ва “Рома” ўртасидаги учрашув Тошкент вақти билан 23 январь куни соат 22:00да бошланади.


Ўзбекистонга чет эл фуқароларининг 73 фоизи қариндошларини йўқлаш учун келишган » Ўзбекистон янгиликлари – Zamin.uz\n, 30 2020, 21:52\nЎзбекистонга чет эл фуқароларининг 73 фоизи қариндошларини йўқлаш учун келишган\n30 янв, 15:00 2 761 Жамият\nХориж давлатларидан Ўзбекистон Республикасига келган фуқаролар сони охирги икки йилда 2,3 мартага ортган. Бу ҳақда Давлат статистика қўмитаси хабар бермоқда.\nХусусан, 2017 йилда бу кўрсаткич 2,8 миллион кишини ташкил этган бўлса, 2018 йилда эса 6,4 миллион кишини ташкил этган.\n2018 йилда Ўзбекистон Республикасига келган чет эл фуқароларининг 53,1% (3,4 млн киши) эркаклар, 46,9% (3 млн киши) аёлларни ташкил этади.\nМДҲ давлатларидан Ўзбекистон Республикасига келган чет эл фуқаролари 6 млн кишини ташкил этган бўлиб, бу жами ташриф буюрганларнинг 93,5%ни ташкил этади, узоқ хорижий давлатлардан эса 417,1 минг киши (ёки 6,5%) ташриф буюрган.\nЎзбекистон Республикасига келган чет эл фуқароларининг асосий қисми Қозоғистон Республикасидан 2,4 млн киши (38,2%), Тожикистондан 1,7 млн киши (26,4%), Қирғизистондан 1,1 млн киши (17,1%), Россиядан 460,2 минг киши (7,2%). Узоқ хорижий давлатлардан эса Туркиядан 74,8 минг киши (1,2%), Хитойдан 37,1 минг киши (0,6%), Жанубий Кореядан 32,7 минг киши (0,5%), Ҳиндистондан 22,2 минг киши (0,3%), Германиядан 19,1 минг киши (0,3%), Япониядан 17,2 минг киши (0,3%) ташриф буюрган.\nЎзбекистон Республикасига келган чет эл фуқароларининг асосий сафар мақсади қариндошларни йўқлаш (73,2%)ни ташкил этади. Кейинги ўринларда сайёҳлик мақсадида - 7,1%, хизмат юзасидан - 0,9%, даволаниш мақсадида 0,8% ва ўқиш мақсадида 0,2% ни ташкил этган.\nЎзбекистонликлар асосан қайси давлатларга кўчиб кетяпти? 24 окт, 15:38\n2018 йилда Қирғизистонда уч миллиондан ортиқ ўзбекистонликлар ҳордиқ чиқаришди 22 фев, 14:36\n2018 йилда чет элга кетган ўзбекистонликлар сони кескин ошди 30 янв, 13:56\nЎзбекистонликлар асосан қайси давлатларга кўчиб кетаётгани маълум қилинди 18 янв, 19:53\n2017 йилда 22 минг 600 нафар ўзбекистонлик хорижга кўчиб кетган 10 фев, 08:30\nГерманияда Россияда ишлаб чиқарилган пластик йўлтанламаслар салкам 20 минг евродан сотувга қўйилди 30 окт, 21:30 0\nМуқаддам қилган жинояти учун озодликдан маҳрум қилинган шахслар жазодан озод қилинди ва жазоси енгилроғи билан алмаштирилди 30 окт, 20:27 2\nКоронавирусга қарши вакцина синовларида кимлар кўнгилли сифатида қатнашиши мумкинлиги маълум қилинди 30 окт, 19:20 9


Ҳомиладорлик аёл танасида турли ўзгаришларни юзага келтиради. Баъзан у ўзини ўйлантираётган масалаларни яқинларидан, шифокордан сўрашга андиша қилиши мумкин. Айрим вақтларда бу жиддий асоратларга ҳам сабаб бўлиши ҳеч гап эмас.\nАслида қандай касалликлар ҳомиладорликка мутлақ монелик қилади? Уларнинг олдини олиш ва даволаш қанчалик самара беради?\nИнсон ҳаёти — азиз\n— Баъзи аёллар, яхшиман-ку, нега шифокорлар ваҳима қилаверади, деб ўйлайди, — дейди тиббиёт фанлари доктори, профессор Мақсуд МАҲМУДОВ. — Ҳомиладорликнинг дастлабки уч ойида яхши бўлиши мумкин, лекин олтинчи-еттинчи ойига бориб асорат кучайиб кетса нима бўлади? Шифокор эса қанча хавф-хатар мавжудлигини тахмин қила олади. Ҳатто ўн фоиз хатар туғдирадиган бўлса ҳам бу хавфли. Дунёда инсон ҳаётидан қимматли нарса йўқ. Қандай бўлмасин, унинг соғлиғини асрашимиз керак. Бунга эса шифокорлар билан бирга шу инсоннинг ўзи ҳам масъул. Агар шифокор аёлга ҳомиладорлик унинг соғлиғига хавф туғдиришини тушунтирса-ю, у тушунишни истамаса, натижаси салбий оқибатларга олиб келиши мумкин.\nТошкент шаҳрида қайд этилган икки нафар онанинг туғуруқ вақтида ҳаётдан кўз юмиши яқинлари қатори шифокорларни ҳам қаттиқ ташвишга солди. Улардан бири эпилепсия касаллиги билан оғриган бўлиб, буни ҳаммадан яширишга ҳаракат қилган. Келин бўлиб тушган хонадонидагилар, оилавий поликлиника врачи, туғуруқхона шифокори бехабар бўлишган. Ҳаммаси туғуруқ бошланиб, аёлнинг аҳволи оғирлашгач, маълум бўлган.\nИккинчи ҳолатда эса, бўлажак она захм касаллигидан азият чеккан. Бу хасталик ички аъзоларни аста емириб, узоқ йиллар давом этади. Аёл эса худди юқоридаги ҳолат каби буни шифокорларга айтмаган. Натижада иммунитети пасайиб, ўпка яллиғланган. Унга жигар хасталиги қўшилган. Охири аҳволи оғирлашгач, ўзи шифокорларга бу ҳақда айтган.\nИккала ҳолат ҳам ўзи билиб туриб яширишдан келиб чиқди. Агар ўз вақтида шифокор билан маслаҳатлашганда бундай салбий ҳолатларнинг олдини олиш мумкин бўлармиди...\nНима монелик қилади?\n— Ҳомилдорлик бир мўъжиза бўлиб, соғлом инсон танасида иккинчи инсон ривожланиб дунёга келади, — дейди Тошкент шаҳар 8-сон туғуруқ комплекси бош шифокори, олий тоифали акушер-гинеколог Камолиддин НИЗОМИДДИНОВ. — Аслида бу физиологик жараён асоратсиз ва ўз вақтида кечиши керак. Одатда, ҳар юзта ҳомиладор аёлдан саксонтасида бу меъёрда кечади. Фақат йигирматасидагина асорат юзага келиши мумкин. Шифокор мана шу асоратларнинг олдини олиши керак. Агар туғуруқ меъёрида кечаётган бўлса, унга аралашмаслик, дори-дармонсиз олиб борган яхши, албатта. Ортиқча дориларни қўллаш боланинг миясида қон айланиши бузилишига олиб келади. У туғилгач, йиғлоқи, инжиқ бўлиб қолади. Ривожланишда тенгдошларидан ортда қолади.\nҲомиладорликка монелик қиладиган касалликларни халқимизга тушунтира олишимиз керак. Уларнинг рўйхатини тўртта ёки олтита, деб аниқ айтиб бўлмайди. Бу жуда кенг тушунча. Унча хатарли эмас, деб ўйлаган ҳолатлар ҳам эртага катта хавф туғдириши мумкин.\nАёлнинг қайсидир тана аъзоси юкламага бардош бермаса, асоратлар, албатта, кўринади. Бошқа ихтисосликдаги шифокорларимиз ҳам бу вазиятга жиддий аҳамият бермаслиги мумкин. Аслида ҳар бир мутахассис ҳомиладор бўлиш истагидаги аёлни чуқур текширувдан ўтказиб, бирор касаллиги аниқланса, даволаниши керак. Шунда унинг мушкулини бироз камайтириш мумкин бўлади.\nОналар ўлимини таҳлил қилиб кўрсак, кўпинча қон кетишига олиб келувчи жигар, қон касалликлари, юқори даражали камқонлик каби ҳолатлар кўп учрайди. Даволаш қийин бўлган қандли диабет касаллигида хасталик янада кучайиб, болага ҳам ўтиши мумкин. Буйрак яллиғланиши оқибатида қон босими ошади, аёл шишиб кетади, ҳомилани кўтариб юролмайди.\nҚолаверса, ҳомила билан боғлиқ бўлмаган касалликлар ҳам бор. Масалан, аёлдаги туғма юрак ривожланишида нуқсонлар, кейинчалик пайдо бўлган юрак касалликлари тўлғоқ вақтида ортиқча юк тушиши сабаб у ўз вазифасини бажаролмай қолиши мумкин. Шу билан бирга, айнан ҳомиладорлик билан боғлиқ касалликлар бўлиши мумкин. Туғуруқдан кейин яхши бўлиб кетади. Шундай вақтларда жарроҳлик усули билан аёлга ёрдам беришга ҳаракат қилинади.\nҲозир аёл ва ҳомиланинг ҳаётини сақлаб қолиш мақсадида жарроҳлик усулларидан кенгроқ фойдаланилмоқда. Бу усулдан АҚШда 45-60 фоиз, бизда 12-20 фоиз фойдаланилади. Республикамиздаги махсус тиббий марказларда туғуруқларнинг 30-40 фоизи кесарча кесиш йўли билан амалга оширилади. Демак, шифокор ҳар битта ҳолатни тарозига солиб, она ва болага бўлаётган хавф-хатарни инобатга олиб, тўғри қарор қабул қилиши керак. Лекин ҳомила учун ҳам, она учун ҳам табиий туғуруқ афзал. Кесарча кесишда сув ичида ётган бола бир ҳолатдан иккинчи ҳолатга бирдан ўтиб, қийналади, ўпкасида сув қолиб кетиши мумкин. Ўзи туғилаётган бўлса, ташқи муҳитга аста мослашиб, туғуруқ йўлларидан ўтаётганда ўпкалари қисилиб, сув чиқиб кетади. Қуруқ ўпка билан туғилади. Бунда чинқириб йиғлаш, нафас олиш енгил кечади. Шунинг учун ҳам биз ҳомиладор аёлнинг ўзи туғиши тарафдоримиз кесмасликка ҳаракат қиламиз. Хавф-хатар юқори бўлгандагина жарроҳлик усули қўлланади.


Осмонўпар фермада йилига 550 тона сабзавот етиштириладиHaqida.net\nHome Dunyo Осмонўпар фермада йилига 550 тона сабзавот етиштирилади\nThe World Food Building йилига 550 тона сабзавот етиштириш имконини берадли бу эса 5500 кишини тўйдириш учун етарли. Сабзавотлар етиштиришда табиий ёруғлик ва ёруғ диодли лампалардан фойдаланилади. Кўплаб ишлар роботларга юкланади, бу эса харажатларнинг жузъий камайишига хизмат қилади.\nАйни пайтда Plantagon шундай осмонўпар фермаларни барпо этиш учун Швеция, АҚШ, Ситнгапур, Ҳонгконг ва Шангҳайдан буюртмаларга эга. «Биз келажакда анъанавий фермерлик хўжалигини юритиш учун ресурслар етишмайдиган шаҳарларни қандай боқиш мумкинлигини амалда кўрсатиб бермоқчимиз», — дейди компания раҳбари Ҳанс Ҳассле.\nТрамп Шимолий Кореяга қарши янги санкциялар киритилишини маълум қилди


Шаффоф мўъжиза | www.ziyouz.uz\nБош саҳифа Илм ва фанТехнологияШаффоф мўъжиза\nҚадимги Хитойда ёш аёлларга ажинлар тушишининг олдини олиш ва кўзни нурланишдан асраш ҳамда қуёш нуридан сақланиш учун алоҳида маслаҳатлар берилган, аммо у пайтлари кўзойнак бўлмагани учун барглардан ясалган шляпалардан фойдаланганлар. Японлар эса бошларига махсус “эшикчалари” бўлган камар тақиб юрганлар. Ўтмишда Ҳиндистонда бой хонадон аёллари кўз қовоқларига назарни равшанлаштириш учун қатрон(смола) суриб юришган.\nХўш, кўзойнаклар қачон пайдо бўлган? Қадимда римликлар ва юнонлар сув билан тўлдирилган шишали шар нарсаларни катталаштириш хусусиятига эга эканини сезиб қолишди, лекин бундай ҳолни вужудга келтиришда жисмнинг қавариқ шакли эмас, балки унинг ичидаги суюқлик асосий рол ўйнаганини англамаганлар.\nУддабурон тадбиркорлар ўз ¬расталарини ана шундай шаклдаги шишалар билан безатишни бошлади. Сув устида сузиб юрган мевалар чиройли кўринар, унинг ёнида турган таом эса ўзига тортарди.\nШу пайтда тарих бизни милоддан аввалги I асрда ҳукмронлик қилган император Нероннинг зумрад тоши ҳақидаги ривоят билан тўқнаштиради. У гладиаторлар жангини ана шу силлиқланган ложувард ойнаги ёрдамида томоша қилган экан. Қимматбаҳо тошдан ясалган ушбу буюмни кўзойнакнинг биринчи аждоди деса бўладими? Кўриниб турганидек, Нерон яшил зумраддан “нигоҳини ўткирлаштириш” учун фойдаланган. Ўша пайтдаги заргарлар ишлаш жараёнида аҳён-аҳёнда махсус идишда сақланадиган яшил ранг¬ли ялтироқ қўнғизларга яхшилаб тикилганлар. Бу уларнинг кўзларига дам бериб, чарчаган нигоҳларни яна асл ҳолатига қайтаришга ёрдам берган. Мозийнинг мазкур даврида одамлар кўзларга яшил ранг ҳордиқ бағишлашини англаб етганлар. Бу Неронга ҳам маълум эди, шунинг учун унинг буйруғи билан тсирк аренасига майдаланган малахитдан олинган яшил қум сепиб чиқилганди. Императорнинг елкасидан эса шундай рангдаги тўн тушмасди.\nКўзойнакнинг дастлабки кўриниши гардиш ва линзадан иборат бўлган, холос. Лорнет (дастали ойнак), моноклдан сўнг кўзойнакларнинг илк кўринишлари пайдо бўла бошлади. Кўп вақтгача кўриш мосламасининг ихтирочилари флорентсияликлар, пизаликлар ва венетсияликлар орасидан қидириб келинди. Сўнгги маълумотларга қараганда, Венетсия кўзойнак ватани деб тахмин қилиняпти.\nДастлаб Х асрга келиб оптика соҳасида жиддий илмий изланишлар амалга оширилди. Уларнинг муаллифларидан бири — араб олими Ибн ал-Хайсам (Алгазен) думалоқ ойналари билан анча танилиб улгурганди. Алгазен ўзи ясаган жисмда қуёш нурининг синиш хусусиятларини ўрганиб, фан учун керакли бўлган қуйидаги фикр¬ларни айтиб кетган: “Агар предметларга ойнали шар парчаси ёрдамида қаралса, уларни катталашган шаклда кўриш мумкин”. Бу сафар мозийдаги ҳайратлар сабабчиси бўлмиш қавариқ жисм илмий тадқиқотлар учун асосга айланди. Кўзойнак билан боғлиқ оптиканинг илк асосчиси ҳам мана шу олимдир. Бу борада тажрибалар олиб борган иккинчи киши монах Рожер Бекон ҳисобланади. У яхши кўрмайдиганларга ойна парчалари ёрдам бериши ҳақида маълумотлар қолдирган, аммо бу каби қурилмалар дастлаб қўпол, рангли ойналардан тайёрланган.\nБунинг учун нафис, рангсиз ва шаффоф кўзгулардан фойдаланиш кераклигини ХIII асрда венетсиялик олимлар кашф этган бўлсалар-да, унинг ясалиш «ретсепти» ХVI асргача сир сақланган. 1300—1301 йиллардан бошлаб Венеция давлат кенгаши нигоҳ ташлаш қуролини ёмон ойнадан тайёрлашни ман қилиб, маҳсулотнинг сифат даражасига талабни анча қатъийлаштирди. Уларни фақатгина энг яхши, яъни биллурдан ясаш мумкин эди. Шундан келиб чиқилса, Италияда шу даврларда кўзойнаклар анча машҳур бўлган. Узоқ вақтгача бундай маҳсулотлар қийинчилик билан тайёрлангани ва тоза ойна ишлатилгани учун анча қиммат саналган. Одатдагидек, навбатдаги кашфиёт — кўзойнаклар тез орада қироллар, сарой аъёнлари ва бошқа амалдорларнинг севимли буюмига айланди. Бундан ташқари, ўша пайтдаги оддий халқнинг асосий қисмини саводи чиқмаганлар ташкил этгани учун бу каби маҳсулотга эҳтиёж катта эмасди, китоблар ҳам кам эди. Диний қўлёзмалар, мумтоз ижодкорларнинг асарлари ва солномалар бор эди, холос. Шунинг учун ҳам кўзойнакни фақат саводли ва ўзига анча тўқ одамларгина ишлатарди. Қолаверса, кўриш мосламасини кўзи хираларгина эмас, балки айрим одамлар ўз бойлигини кўз-кўз этиш учун тақишарди.\nБаъзи жойларда эса кўзойнак “иблиснинг қуроли” деб эълон қилинганди. Айтишларича, кимки уни тақса, кўр бўлиб қолармиш. Франтсияда ХВИИ асргача уни тақиш аҳмоқлик дея ҳисобланган.\nРоссияга кўзойнак ХVII асрда биринчи марта савдогарлар томонидан келтирилган. Қуёш нуридан сақловчи кўзойнаклар икки аср олдин пайдо бўлди. Кўришни яхшилашга хизмат қилувчи кўзойнакларнинг устига бўёқ сурилиб, лаклангач ва қайта ишлов берилгандан сўнг, янги турдаги мослама оммага тақдим этилди. Қимматбаҳо тошлар билан безатилган кўзойнакларнинг нархи ҳам шунга яраша бўлган. Аммо қуёш нуридан куйиш хавфи ҳам бор эди.\nХВ асрда китоб босиш кашф этилгач, кўзойнакка бўлган эҳтиёж ортди. Ўша пайтда назар солиш мосламасидан фақатгина узоқни яхши кўра олмайдиганлар фойдалана олиши мумкин эди. Яқинни яхши илғамайдиганлар учун кўзойнаклар сал кейинроқ, яъни ХVI асрда пайдо бўлди. Бундай қурилмани биринчи бўлиб Рим папаси Лев Х ўзида синаб кўрган. Рафаэл қаламига мансуб портретда ҳам шунга гувоҳ бўлиш мумкин.\nРоссияга кўзойнак ХВИИ асрнинг биринчи чорагида кириб келгани ҳақида маълумотларни бериб ўтдик. 1614 йилда чоп этилган шоҳ Михаилнинг “Хазина харажатлари” китобида “ҳукмдорнинг меҳмонига биллурдан ясалган, яхшилаб сайқал берилган кўзойнак харид қилингани” хусусида ёзилади. Бу борада энг кўҳна буюм Қуроллар палатасида сақланаётган қадимги черковлардан биридан топилган кўзойнак ҳисобланади. Кумушдан ясалган, устига олтин билан ишлов берилган, ноксимон шаклдаги ҳамда икки томонига шохда турган қушлар тасвири туширилган қолип ҳам жуда гўзал. 1670—1672 йиллар ичида Россияга Ғарбий Европадан “491 дюжина”, яъни 5892 дона кўзойнак келтирилган.\nУни қулай усулда тақиш узоқ вақтгача катта муаммолардан бири бўлди.\nОлимлар кўзойнакни кўз учун қулай жойга ўрнатиш борасида бош қотирдилар. Дастлаб узоқ бандли “бир кўз”, яъни монокл қўллаб кўрилди. Кейинчалик икки кўзли бинокллар пайдо бўлди. Улар бурунга тақиларди. Вақт ўтиб, қалпоқ ва шляпаларга ўрнатилди. Кўзойнакни кичик узунликдаги камарга ўрнатиб, бош узра худди карнавал ниқобларига ўхшаб ўраб юрилган даврлар ҳам бўлган. Сўнгра бурун устига маҳкамланадиган пенсненинг илк кўринишлари ясалди. Линзалар дастлаб ёғоч, мугуздан қилинган айланага маҳкамланган бўлса, ХVI асрда кўзойнак илк мукаммал кўринишига эга бўлди.\nДиоптрик ўлчаш тизими эса 1873 йили ишлаб чиқилди, аммо ХИХ асрнинг охирига келибгина бундай тизим илмий ёндашувлар натижасида қайтадан кўриб, ишлаб чиқилди. Ўз ўрнида кўз рефрактсияси(ёруғлик нурини синдириш қобилияти) ва аккомодатсия(мослашиш)си, яъни турли масофалардаги предметларни кўриш имконияти ҳақидаги илмий изланишлар ҳам ривожлана бошлади. Шифокорлар вақт ўтиши билан айрим одамлар на қавариқ, на букик ва на думалоқ ойнада кўра олишини аниқладилар. Нурни синдира олишга лаёқатсизлик астигматизм (юнончадан “нуқталарни рад этиш”) дея номланди (бундай ҳолатда предметнинг тасвири тўр парда(кўзнинг ёруғлик таассуротини қабул қиладиган орқа қисми)да тугал ҳосил бўлмай, балки чапланиб кетади).\nМазкур касалликни биринчи бўлиб инглиз табиатшуноси Т.Юнг ўзида аниқлаган. Унинг келиб чиқиш сабаблари, симптомларини илк бор голланд офталмолог ва физиологи Ф.К.Дондерс чуқур ўрганиб чиқди. У астигматизмда маълум меъёрларга асосланиб ясалган тсилиндр шаклидаги ойна ёрдам беришини исботлади.\nБугунги кунда замонавий техника кўришдаги ҳар қандай муаммони ҳал этишда қўл келадиган ва яна бошқа бир қатор мақсадларга хизмат қилувчи кўзойнак турларини кенг ассортиментда истеъмолчиларга тақдим этаётир.\nЯхшироқ кўриш ва бойликни кўз-кўз этишга хизмат қилган кўзойнак даврлар ўтиши билан мода оламининг ажралмас қисмига айланиб борди, имидж рамзига айланди. Илгарилари, масалан, испан оқсуяклари кафтдек катталикдаги линза ўрнатилган кўзойнак тақиши одатга айланганди. Ҳозирда кўзойнаклар оламидаги ранг-баранглик имидж тушунчасининг янада кенг оммалашишига сабаб бўляпти. Ҳатто кўришдан шикоят қилмайдиганлар ҳам кўзойнак тақиши мумкин. Ишбилармон аёллар учун эрталаб ишга кетишдан олдин алоҳида синчковлик билан пардоз-андозга берилгандан кўра, модадаги кўзойнакни тақиб чиқса, қулайроқдир. Ёш мутахассис эса шаффоф кўзойнакда янада салобатли кўриниб, ўзига нисбатан ҳурмат уйғотади.\nГардишга ишлов бериш жараёни ҳам аста ривожланди. У жойлардаги маданиятлар билан ҳамоҳангликда сайқалланиб борди. Шарқда илоҳий кучлар яширинган дея ҳисобланган жисмлардан ҳали ҳам кенг қўлланиб келинади. Масалан, тошбақанинг косасидан ясалган кўзойнак узоқ умр кўришига ишора демакдир. Линза учун ҳам турли қимматбаҳо ва рамзий тошлардан фойдаланилган — тоғ биллури, кўкимтир квартс, аметист(бинафшаранг тош), топаз(қимматбаҳо тош) шулар жумласидандир. Улар одатда кўришни яхшилашга хизмат қилмай, балки бой табақаларнинг имтиёзидан дарак бериб турган.\nАйрим қадимги давлатларда император қуёшга тенглаштирилгани учун, унинг “нурларидан сақланиш учун“ сарой аъёнлари кўзойнак тақиб юришган. Кейинчалик кўзойнак табиий офтоб нурларидан кўзни беркитиш воситаси сифатида моделерлар томонидан кўп бор реклама қилинди.\nЭНДИ ҚУЙИДАГИЛАРНИ ДИҚҚАТ БИЛАН ЎҚИБ ЧИҚИНГ. Кўпчилик кўзойнак харид қилишда унинг гардишига эътибор бериб, линзасини диққатдан четда қолдиради. Афсуски, уларнинг кўпчилиги тиббиёт стандартларига жавоб бермайди. Кўзойнакларни бугун исталган жойдан — бозор растаси, метрога киравериш, турли жойларда ташкил этилган ёйма дўконлардан сотиб олиш мумкин. Сифат ва саломатлик талабларига жавоб бермайдиган маҳсулот харид қилиш эса оптик нуқсонлар, хусусан, аббератсия(линза орқали ўтадиган ёруғлик нурларининг бир нуқтада тўпланмай, ундан сал оғиши)ни келтириб чиқаради. Бу эса кўзнинг чарчаши, бош оғриғига сабаб бўлиб, алалоқибат кўзни кучсизлантиради. Демак, айнан сифатсиз линзалар рефрактсия тизимини ишдан чиқаради. Бунинг учун қуйидагиларни билиб олиш зарур: шифокорнинг кўрсатмаларига амал қилиб, ўзингизга тўғри келадиган линзани ишончли дорихоналар ёки оптик салонлардан сотиб олинг.\nИккинчидан, кўзойнак линзаларидаги синиш коэффитсиэнт(индекс)ини билиб олинг. Бу жуда муҳим. Агар индекс қанча юқори бўлса, линзанинг қалинлиги ва букилганлиги шунча кам бўлиши керак. Замонавий линзаларда индекс оптик ойналар учун 1,5—1,9 кўрсаткичда ўзгариб турса, оптик пластмассалар учун бу натижа 1,5—1,7 га тенгдир. 1,5 га яқинлари кам индексли; 1,6 дан юқорилари катта индексли ҳисобланади. Юқори индексли линзалар жуда енгил бўлиб, уларнинг кўзга салбий таъсири ҳам камдир.\nБугунги кунда кўзойнаклар асосан ойна ва пластмассадан тайёрланади. Ҳар иккисининг ҳам яхши-ёмон томонлари бор. Елим ойнага нисбатан юмшоқ, аммо чидамсиз. Айни пайтда шу турдаги маҳсулотлар юқоридаги каби камчилик(тирналиб кетиш)дан иложи борича холи тарзда ишлаб чиқарилишга ҳаракат қилинмоқда. Елим кўзойнакларнинг бошқа турдагисидан икки баробар енгил вазнда экани эса унинг ютуғи саналади. Ойнали кўзойнак синганда, унинг парчалари келтириб чиқарадиган кўнгилсизликларни ҳисобга олганда, елим мосламанинг жароҳат етказиш хавфи анча кам. Қолаверса, пластмассага ишлов бериш осон.\nОйнали кўзойнакнинг нур синдириш коэффитсиэнти ёки индекси, чидамлилиги баландроқ.\nМахсус технология асосида яратилган антирефлекс қопламалар линзаларнинг шаффофлигини 8 — 10 фоизгача ошириш имконини берди. Айниқса, кечқурунлари автомобил бошқариб кетаётган ҳайдовчилар бу каби кўзойнаклардан фойдаланишса, у йўлни тиниқроқ кўришда катта ёрдам беради. Антирефлекс тизимидаги кўзойнаклар кўз чарчашининг олдини олади. Шунинг учун кўзойнак танлашда, энг аввало, унинг шаклига эмас, линзасига эътибор бериш керак. Шундагина кўплаб муаммоларнинг олдини олиб қолиш мумкин.\nАлбатта, қай кўринишдаги кўзойнак гардишини танлашда ҳам алоҳида синчковлик талаб этилади. Масалан, бурун устига қўндириладиган қисми қаттиқ бўлса, бу қаншарга салбий таъсир ўтказиб, кўзни ҳам толиқтиради. Яхшиси, мазкур мослама юмшоқ силиконли, ҳаракатланувчи бўлиши лозим.\nИлгакнинг ўлчами эса қулоқлар супрасигача бўлган масофа билан мос тушиши зарур.\nАрзон металдан ясалган гардишлар тери билан ишқаланиши натижасида турли реактсияларни, хусусан, аллергия ва бошқа шунга ўхшаш касалликларни келтириб чиқариши мумкин. Умуман олганда, кўзойнак фақатгина яхши кўриш учунгина эмас, балки одамнинг диди ва услубини билдириб туради.\n← Аввалги Аввалги Омонулла Файзуллаев. Аҳмад ал-Фарғонийнинг фанний олами\nКейинги → Кейинги: Ваҳоб Раҳмонов. Бобуршоҳ: шоир ва адиб


Тошкент шаҳар ИИББ ва Самарқанд вилояти ИИБ ходимлари ҳамкорликда Япониядан келган туристларнинг йўқолган буюмлари топиб бердилар\n2020 йил 3-январь куни соат 12.45 да Тошкент шаҳар Хавфсиз туризмни таъминлаш бўйича бошқарма ходимларига япониялик 49 ёшли Я.А. буюмлари йўқолганини маълум қилиб мурожаат қилди. У турмуш ўртоғи – 54 ёшли К.А. билан Ўзбекистондаги тарихий шаҳарларда бўлиш ниятида келган. Туристларнинг гапларига қараганда, улар сумкалардан бири йўқолганини Самарқанддан Тошкентга келаётганларида поезддаёқ пайқаб қолишган.\nТошкент шаҳар ИИББ ходимлари меҳмонлар Самарқандда қаерларда бўлганликларини аниқлаб, Самарқанд вилояти ИИБ Хавфсиз туризмни таъминлаш бошқармасидаги ҳамкасблари билан боғландилар. Ҳамкорликда олиб борилган иш қуйидаги натижа берди.\nАниқланишича, туристлар вокзалга Самарқанддаги меҳмонхона ишчиси томонидан чақирилган таксида келишган. Ҳайдовчи – 46 ёшли Н.А. бўлганлиги аниқланди. Самарқанд вилояти ИИБ ХТТБ ходимлари у билан алоқа ўрнатишганида, ҳайдовчи ҳақиқатдан ҳам япониялик туристларни вокзалга етказиб қўйганини ва бир оз вақтдан сўнг машинанинг орқа ўриндиғида йўловчилардан бири томонидан сумка унутиб қолдирилганлигини кўриб қолганлигини тасдиқлади. Такси ҳайдовчиси сумкани меҳмонхонага етказди ва шундан сўнг уни Тошкентга жўнатишди. Сумка ўз эгасига Ислом Каримов номидаги халқаро аэропортда эгалари ватанга қайтишларидан бир оз олдин топширилди.\nЯпониялик туристлар Тошкент шаҳар ва Самарқанд вилояти ХТТБ ходимларига ўз миннатдорчиликларини билдиришди.


Шавкат Мирзиёев ШҲТда савдо-иқтисодий алоқаларни жонлантириш бўйича таклифлар билдирди\n18:48 / 10.11.2020\nЎзбекистон Республикаси президенти Шавкат Мирзиёев Шанхай ҳамкорлик ташкилоти саммити сўз олиб, савдо-иқтисодий алоқаларни ривожлантириш бўйича таклифларини билдирди.\nПрезидент томонидан Шанхай ҳамкорлик ташкилоти доирасидаги амалий ҳамкорликни янада ривожлантиришга қаратилган қатор долзарб ташаббуслар илгари сурилди. Хусусан, пандемия салбий оқибатларини юмшатиш мақсадида ШҲТнинг савдо-иқтисодий ҳамкорлик, озиқ-овқат хавфсизлиги ва саноат кооперациясини рағбатлантириш бўйича узоқ муддатли ҳужжатларини қабул қилиш орқали савдо-иқтисодий ва инвестициявий алоқаларни кучайтириш таклиф этилди.\n«Ҳурматли ҳамкасблар! Бугунги кунда ШҲТ ўз тараққиётининг принципиал жиҳатдан янги босқичида турибди. Савдо-иқтисодий алоқаларнинг кескин қисқариши, ишлаб чиқариш ҳажмларининг камайиши, ишсизликнинг ортишига олиб келган пандемия ривожланишимиз суръатларига жуда салбий таъсир кўрсатмоқда.\nШу билан бир қаторда, дунёнинг айрим минтақаларида ҳарбий-сиёсий вазият кескинлашяпти, миллатлараро ва динлараро зиддиятлар кучаймоқда. Ушбу глобал хатар ва таҳдидларни яхши қўшничилик, тенг ҳуқуқлилик, ўзаро ишонч ва манфаатларни ҳисобга олиш анъаналаримизни асраш ва кўпайтириш йўли билангина енгиб ўтиш мумкин.\nУмумий қадриятимиз, биргаликда тараққиётга интилишимиз, маданиятлар хилма-хиллигига ҳурматимиз ифодаси бўлган кўп томонлама ҳамкорликнинг ноёб тажрибаси – «Шанхай руҳи»ни мустаҳкамлаш бугун ҳар қачонгидан муҳим.\nҲар биримиз кучли бўлсаккина ШҲТ ҳам кучли бўлади. Бунинг учун бир-биримизни қўллаб-қувватлашимиз, кун тартибимиздаги асосий масалаларга биргаликда муроса излашимиз муҳимдир. Бугун айнан шундай ёндашув Евроосиё маконида хавфсизлик, барқарор тараққиётни таъминлашнинг бош шартига айланмоқда. Бу мамлакатларимиз халқларининг манфаатлари ва интилишларига мосдир», деган Шавкат Мирзиёев.\nЎзбекистон раҳбари ШҲТнинг долзарб вазифалари юзасидан тўхталиб ўтган.\n«Биринчидан. Иқтисодиёт соҳасидаги ҳамкорликни кучайтириш масалалари алоҳида эътиборни талаб қилмоқда.\nПандемия шароитида савдо-иқтисодий ва инвестициявий алоқаларимизни ривожлантиришга янги, шу жумладан «ностандарт» ёндашувларни биргаликда ишлаб чиқишни таклиф этаман.\nИккинчидан. Пандемия рақамлаштириш жараёнини тезлаштирди. Ахборот технологиялари иқтисодий ўсиш «драйвери»га айланиб бормоқда.\nУшбу саммитнинг Рақамли иқтисодиёт соҳасидаги ҳамкорликка доир баёноти ўз вақтида қабул қилинмоқда, деб ҳисоблаймиз», дейди давлат раҳбари.\nЎзбекистон раҳбари камбағалликни қисқартириш масалаларида яқиндан ҳамкорликни йўлга қўйишнинг долзарб аҳамиятини алоҳида қайд этди. Ташкилот доирасида мутасадди вазирлик ва идоралар раҳбарлари йиғилишлари механизмини яратиш ва тегишли дастурий ҳужжат тайёрлаш таклиф этилди. Камбағалликка қарши курашиш бўйича келишилган чора-тадбирларни ишлаб чиқиш мақсадида мамлакатимиз халқаро форум ўтказишга тайёр экани билдирилди.\n«Учинчиндан. Бугунги шароитда биргаликдаги саъй-ҳаракатларни аҳолининг эҳтиёжманд қатламларини қўллаб-қувватлаш ва камбағалликни қисқартиришга йўналтириш муҳимдир.\nУшбу ташаббусни рўёбга чиқаришда Хитой Халқ Республикасининг муваффақиятли тажрибаси фойдали бўлишига ишонаман», деган Шавкат Мирзиёев.


АМЕДЕО МОДИЛЬЯНИ – Jahon adabiyoti\nАмедео Модильяни (1884–1920) ғоят истеъдодли бўлса-да, ўз даврида эътироф этилмаган, қашшоқликда умр кечирган рассом эди. Модильяни ижодининг бошланиш даврида Италия замонавий санъатида импрессионизм етакчи услублардан саналган. Уни импрессионизмга ўргатган хусусий мактаб имкониятлари ҳали футуризмга ўтиш босқичида эди.\nМодильяни Ливорно шаҳрида (Тоскана, Италия) сефард яҳудийлари бўлмиш Фламинио Модильяни ва Евгений Гарсеннинг оиласида туғилди. У оилада энг кичик – тўртинчи фарзанд эди. Фламинио Модильяни кон муҳандиси бўлиб, Сардиниядаги кўмир шахтасига раҳбарлик қилар ва, шу билан бирга, қарийб ўттиз акр келадиган ўрмонзордаги хўжаликни бошқарарди.\nАмедео дунёга келган пайтда оиланинг ишлари инқирозга юз тутган эди. Онаси тирикчилик учун француз тилидан дарс берар, таржима билан шуғулланарди. Жумладан, у Габриел д’Аннунционинг асарларини таржима қилган, болаликдан француз тилини чуқур ўрганган эди.\nОнасидан қолган хотираларга кўра, Модильяни хасталикда алаҳсираб ётиб, хаёлан итальян мусаввирларининг ноёб асарлари ичида кезган ва ўзининг дунёга мусаввир сифатида келганлигини англаб етган. Тузалиб кетганидан сўнг, ота-онасининг рухсати билан Ливорнодаги санъат академиясида рангтасвир бўйича сабоқ олишни бошлайди. 1898 йилдан Гульельмо Микелининг хусусий рассомлик студиясига қатнаб, импрессионизмга йўналтирилган машқларни, Жино Ромитининг ательесида эса кийимсиз одамлар тасвирини чизишни ўрганади. 1902 йили Флоренциядаги рангтасвир мактабига киради. Айни шу йиллари Флоренция музейларига қатнаб, ўзини мафтун қилган Уйғониш даври санъатини чуқур ўрганади.\nХХ аср бошларида Париж жаҳон санъатининг маркази ҳисобланарди. Модильяни 1903 йилдан Венеция нафис санъат институтида ўқиб, 1906 йилнинг бошида Парижга кўчиб келади. Морис Утрилло, шоир Макс Жакоб, Людвиг Мейднер, Пабло Пикассолар билан ижодий ва дўстлик муносабатини ўрнатади. Аммо у бу шаҳарда ғоят қаттиқ моддий қийинчиликлар қуршовида кун кечирарди. У ижара уйи ҳақини тўлай олмасдан тез-тез алмаштирар, хонадон соҳибларига эса пул эвазига асарларини қолдириб кетаверарди. Бу ҳолат доктор Поль Александр унга уйни совға қилгунигача давом этган. Поль Александр Модильянининг биринчи ҳомийси бўлиб, унинг асарларини сотиб олади. Шунингдек, портрет чизишга буюртмалар ташкил қилади. Рассомнинг машҳур “Амазонка” портрети айнан шундай буюртма асосида яратилган. Поль Александрнинг саъй-ҳаракатлари билан Модильянининг асарлари сотила бошлайди ва нуфузли кўргазмаларда иштирок этади. Хусусан, Поль Александрнинг талаби билан у ўзининг бешта асарини мустақил рассомлар салонига кўргазмага қўяди, улар ичида “Яҳудий аёл” портрети ҳам бор эди.\nБироқ, Модильянининг асарлари омманинг эътиборини тортмади, чунки, унинг асарлари футуризмга яқин бўлиб, Пикассо ва Жорж Браклар асос солган таомилдаги оқим – кубизмга мансуб эмасди.\n1909 йилда Модильянининг Монпарнасдаги ательега кўчиб, румин ҳайкалтароши Константин Бринкуши билан танишиши унинг ижодига катта таъсир кўрсатади. Бу даврда у асосан ҳайкалтарошлик билан шуғулланади. Рассомнинг ўз фаолият соҳасини нима учун ўзгартиргани ҳақида ҳозирда бир неча тахминлар юради. Эҳтимол, Модильяни асарларининг кўргазмалардаги муваффақиятсизлигидан кейин ўз кучини ҳайкалтарошликда синаб кўрмоқчи бўлгандир.\nАммо ўша вақтда Модильянининг ҳайкал ясаш учун ҳом-ашё олишга ҳам имконияти бўлмаган. Қийинчиликлар ва соғлиғининг ёмонлиги туфайли у она шаҳри Ливорнога бир муддат қайтиб кетади. Унинг Поль Александрга ёзган хатларидан аён бўлишича, Модильяни Ливорнода мармардан ишлаган ҳайкалларини Парижга жўнатиб турган, аммо у ясаган битта мармар ҳайкал ҳам сақланиб қолмаган. Айтишларича, унинг ўзига хос изланишларини тушунмаган танишлари у ясаган бюстлар устидан кулади. Амадео эса сармаст ҳолатда уларнинг барини Сена дарёсига ташлаб юборган. Эндиликда эса уларни ҳануз қидиришмоқда.\n1914 йилда Биринчи жаҳон уруши бошлангач, Модильяни саломатлигининг ёмонлиги туфайли ҳарбий хизматга олинмайди. Шу сабабли у уруш йилларини Парижда қолган Пикассо, Хуан Грис, Хаим Сутин ва Моисей Кислинг каби рассомлар гуруҳи даврасида ўтказади. Ҳомийси Поль Александр ҳам урушга кетади. Коллекционер Поль Гийом Модильянининг янги ҳомийси сифатида фаолият бошлайди ва рассомнинг асарларини ўз галереясида намойишга қўяди.\nБу даврда Модильяни асосан дўстлари ва ўз даврининг бошқа машҳур кишилари портретларини чизади. Айнан портретлар уни Париж богемасининг машҳур сиймоларидан бирига айлантиради. У биринчилардан бири бўлиб, ню услубида ҳиссий жиҳатдан реалистик тасвирлар ярата бошлади.\nКейинчалик Модильянини поляк шоири Леопольд Збровски ўз ҳомийлиги остига олиб, уни уй ва пул билан таъминлаб туради. Рассом Збровскининг буюртмасига асосан 1916–1917 йилларда ню жанрида салкам ўттизта асар яратади. Збровски туфайли Модильянининг ишлари Лондонда кўргазмага қўйилди ва юксак мақтовларга сазавор бўлди.\n1917 йилнинг 3 декабрида Берта Вейль галереясида Амедео Модильяни асарларининг шахсий кўргазмаси очилади. Галерея полиция маҳкамасининг рўпарасида жойлашган эди. Мусаввирнинг кўргазмага қўйилган асарларидан ғазабланган қонун посбонлари атиги бир неча соатдан кейин экспозицияни ёпишга мажбур қилишади. Чунки Модильяни ишлаган йўналиш анъанавий экспрессионизм йўналишига хос, бир қарашда оддий, аммо жиддий асарлар эди. Унинг асарларида инсон танаси мавҳум, маълум доирага солинган тимсоллар билан эмас, балки реал портрет шаклида тасвирланади.\n1917 йилнинг апрелида Модильяни Клоаросси академиясининг талабаси бўлмиш ўн тўққиз ёшли Жанна Эбютернни учратади. Жанна рассомнинг қалбини эгаллаш билан бирга унинг асосий моделига айланади – Модильяни уни йигирма бештадан ортиқ картиналарида акс эттиради. 1919 йилда улар никоҳдан ўтишга қарор қилишади, аммо Модильянининг хасталиги туфайли тўй маросими амалга ошмай қолади.\n1920 йилнинг 24 январида Париж клиникаларининг бирида Модильяни сил хасталиги туфайли вафот этади. Орадан бир кундан ўтиб, 25 январда эса унинг суюклиси Жанна Эбютерн айрилиққа чидолмай ўзини юқори қават деразасидан ташлайди. У бу вақтда тўққиз ойлик ҳомиладор эди. Бу фожиа кўпчиликни ларзага солганди. Уларнинг дафн маросимида деярли ижодий элита вакиллари иштирок этади ва шундан кейингина Модильянининг ишларига қизиқиш бошланиб, унинг буюк рассом эканлигини тан олишади.\nРассомдан қисқа умри давомида юздан ортиқ асар яратган. Бу ишларнинг асосий қисми портретлар ва аёллар тасвирларидан иборат. Унда рангтасвирлар намуналари, авангардчилар ўртасида машҳур бўлган натюрморт деярли йўқ. Ню жанрида яратилган асарлари ижодий меросининг дурдонаси ҳисобланади. Модильянини фақат инсон қизиқтирарди ва бу дунёда инсон чеҳрасидан-да гўзалроқ нарса йўқ, деб ҳисобларди.


Бразилиялик аёл 5 ой давомида коронавирус ташувчиси бўлган. Бу ҳақда Рио-де-Жанейро федерал университети молекуляр вирусология лабораториясига таяниб O Globo нашри хабар берди.\n“Аёл касалликнинг ҳеч қандай аломатларини сезмаган, бироқ 152 кун давомида вирусни бошқаларга юқтира олган. Бу вируснинг организмда энг узоқ вақт қолишининг ҳужжатлаштирилган ҳолати ҳисобланади ва инфекциянинг аломатсиз кечиши пандемия тарқалишида қандай роль ўйнашини кўрсатади”, деб маълум қилинган хабарда.\nТаъкидланишича, соғлиқни сақлаш тизимида ишлаган аёлда коронавируснинг енгил аломатлари март ойида пайдо бўлган. У шифохонада даволанишга эҳтиёж сезмагани сабабли ўз уйида карантинда қолган. Аёл ўз ишига 5 ойдан кейингина қайта олган.\nЛаборатория олиб борган тадқиқот давомида 3000 кишида молекуляр таҳлил ўтказилган. Улардан аксарияти ҳеч қандай симптомларни ҳис қилмаган, бироқ бир неча ҳафта давомида вирус ташувчиси бўлиб қолган.\nОхирги маълумотларга кўра, Бразилияда коронавирусга чалиниш ҳолатлари 3,9 млндан кўпроқни ташкил қилмоқда ва Лотин Америкаси давлати бу борада АҚШдан кейин 2-ўринни эгалламоқда. Мамлакатда, шунингдек, 121 мингдан кўпроқ киши инфекциядан вафот этган.


furqattuman.uz - КУЗАТУВЧИЛАРНИНГ ҲУҚУҚ ВА МАЖБУРИЯТЛАРИНИ БИЛАСИЗМИ?\nКУЗАТУВЧИЛАРНИНГ ҲУҚУҚ ВА МАЖБУРИЯТЛАРИНИ БИЛАСИЗМИ?\n2021-10-09 12:06:29 98\nФурқат тумани ҳокимлиги мажлислар залида маҳалла фуқаролар йиғинлари фаоллари, Маҳалла ва оилани қўллаб-қувватлаш бўлими ходимлари иштирокчида сайловчилик тарғиботига оид ўқув-семинар ташкилланди.\nСеминарда Маҳалла ва оилани қўллаб-қувватлаш вазирлиги бошқарма бошлиғи ўринбосари Равшан Исамутдинов, туман ҳокимининг ўринбосари З.Алихаджаева, МФЙ раислари, сайлов участкалари аъзо ва кузатувчилари иштирок этди. Унда Маҳалла ва оилани қўллаб-қувватлаш вазирлиги бошқарма бошлиғи ўринбосари Равшан Исамутдинов сайлов жараёни кузатувчиларининг ҳуқуқ ва мажбуриятлари ҳақида батафсил маълумот берди.\nЮртимизда кейинги йилларда давлат ва жамият қурилиши соҳасидаги янгиланишлар ҳар бир соҳада тўлиқ намоён бўлмоқда. Эзгу ташаббуслар доирасида миллий сайлов тизимининг изчил ва босқичма-босқич либераллашуви, парламент ва президентлик сайловларининг қонун талаблари ва умумэътироф этилган халқаро меъёрларга тўла мос ҳолда ўтказилиши учун мустаҳкам ҳуқуқий асос яратилгани ҳеч кимга сир эмас. Бундай ислоҳотлар самараси сифатида юртимизда сайлов қонунчилиги борасида мукаммал тизим шаклланишига эришилди.\nДавлат ва жамият манфаати учун муносиб раҳбар сайлашда қатнашиш, бу ҳар бир сайловчи учун нафақат ўз ҳуқуқидан эркин фойдаланиш, балки юрт тақдирига дахлдорлик туйғусини акс эттирувчи фаол фуқаролик позициясини ҳам намоён этади. Шунинг учун ҳам ҳудудларда сайловчиларнинг сиёсий билимларини ошириш, айниқса, хотин-қизлар ва ёшларнинг ҳуқуқий маданияти, фаоллигини кучайтириш бўйича юзма-юз мулоқотлар ўтказилмоқда. Бу сайловчи сифатида тўғри танлов қила олиш ва энг муносиб номзодга овоз беришда муҳим омил эканлигини асло унутмаслик зарур. Замон шиддат билан одимлар экан, ҳаётнинг ўзи ҳар куни олдимизга ўнлаб вазифаларни кўндаланг қўймоқда. Халқимизнинг эзгу орзу-мақсадларини рўёбга чиқиши эса барчамизнинг тўғри танловимиз – муносиб номзодга овоз беришимизга бевосита боғлиқ.\nСеминарда малакали тренер томонидан сайлов тизимига оид янгиликлар, Сайлов Кодексига оид маълумотлар ҳақида батафсил тушунчалар берилди. Семинар иштирокчилари ўзларини қизиқтирган саволларга жавоб олдилар.


Бишкек туғруқхонасидан сотиб юборилгани айтилган чақалоқ топилмаяпти\n05 декабр 2020, Тошкент вақти: 22:09\nБишкекдаги 1-сонли туғруқхона шифокори томонидан 29 августда сотиб юборилган янги туғилган чақалоқ шу кунгача топилгани йўқ. Чақалоқни сотиб юборганликда гумонланаётган шифокор эса ҳибсга олинган.\nҚирғизистон Ички ишлар вазирлигининг маълум қилишича, Бишкекдаги 1-туғруқхонада 27 августда туғилган ва 29 августда номаълум шахсларга сотиб юборилган чақалоқнинг қаерда экани ҳозиргача аниқ эмас. Чақалоқнинг сотиб юборилгани ҳақида боланинг онаси милицияга ариза ёзган.\nИчки ишлар вазирлиги расмийси Эрнист Ўсмўнбаев чақалоқни сотиб юборганликда айбланиб бир шифокор ҳибсга олинганини билдирди:\n-Боланинг сотилгани бир неча кун давомида олиб борилган текширув жараёнида аниқланди. Бироқ чақалоқнинг қаерда экани, кимнинг қўлида экани номаълум. Мазкур воқеа юзасидан “одам савдоси”, “ҳужжатларни қалбакилаштириш ва қалбаки ҳужжатлардан фойдаланиш” моддалари бўйича жиноят иши очилди.\nТерговчилар чақалоқни сотиб юборишда гумонланаётган шифокор ва чақалоқ онасининг исм-шарифини сир сақламоқда.\nАйни пайтда Бишкек Соғлиқни сақлаш департаменти ва туғруқхона раҳбарияти чақалоқ сотилиши юзасидан иддаолар тасдиқланмаганини билдирмоқда.\n-Биз ўзимиз мустақил тарзда текширдик, бироқ мазкур факт тасдиқлангани йўқ. Ҳуқуқ-тартибот тузилмалари ўз текширувини олиб бормоқда. Шаҳардаги бирорта туғруқхонада бола сотилгани ҳодисаси қайд этилмаган, -деди Бишкек Соғлиқни сақлаш департаментининг бош акушери Раиса Асилбашева.\nҚирғизистонда янги туғилган чақалоқларни сотиш ҳолати аввалари ҳам кузатилган. Масалан, ўтган йилнинг ноябрида Бишкекдаги 4-туғруқхонадан бир чақалоқ сотиб юборилган. Жорий йилнинг апрелида эса Таласда 17 ёшли қиз 6 ойлик чақалоқни 500 долларга сотаётганида қўлга олинган.\nҚирғизистон парламентининг Ижтимоий сиёсат қўмитаси раҳбари Дамира Ниязалиева чақалоқларнинг бу тарзда сотилишини шифокорлар ойликларининг озлиги билан изоҳлайди:\n-Шифокорларнинг ойликлари оширилгани билан инфляция туфайли пул қадрсизланиб бормоқда. Шунинг учун ҳам шифокорларнинг айримлари моддий аҳволини яхшилаш мақсадида мана шундай ишларга қўл ураяпти. Бу муаммони комплексли тарзда ҳал этиш керак. Айни пайтда чақалоқларни сотиш коррупциялашган системага айланиб бормоқда.\nМутахасислар фикрича, Қирғизистонда чақалоқларни сотиб олиш ёки сотиш ҳолатлари мамлакатда бола асраб олиш жуда мураккаб жараёнга айлангани ортидан содир этилмоқда.


Обама Яқин Шарқда тинчликка эришмоқчи\n18 май 2021, Тошкент вақти: 17:22\nАҚШ президенти Барак Обама Исроил ва Фаластин етакчиларини қатъийлик билан ҳаракат қилиш ва мустақил Фаластин давлати ташкил этишни ўз ичига олган кенг кўламли битимга эришиш борасида тинчлик музокараларини қайта бошлашга чақирди.\nБу ҳақда Барак Обама сешанба куни Нью Йоркда иш бошлаган БМТ Бош ассамблеяси доирасида Исроил Бош вазири Бенямин Нетаняҳу ва Фаластин президенти Маҳмуд Аббос билан ўтказилган уч томонлама сўзлашувлардан сўнг маълум қилди.\n- Музокараларни бошлаш ҳақида гапиришнинг фурсати ўтиб кетди. Эндиликда ўз мақсадимизга эришиш йўлида ҳаракат қилиш, муросага кўниш ҳамда ақл идрокни ишга солиш фурсати келди, деди Барак Обама.\nАҚШ президенти, шунингдек, Исроил ва Фаластин етакчиларини Яқин Шарқ тинчлик жараёнини муҳокама қилиш мақсадида келаси ҳафта Вашингтонга ўз музокарачиларини юборишга ундаганини билдирди.\nСешанба куни ўтказилган уч томонлама сўзлашувлардан сўнг Маҳмуд Аббос яна бир бор Исроилни босиб олинган ҳудудда давом эттирилаётган қурилиш ишларини тўхтатишга чақирди.\nНетаняҳу ўз навбатида Нью Йоркдаги учрашувда тинчлик жараёни давом эттирилиши лозимлиги борасида келишувга эришилганини таъкидлаб, фаластинликларни олдиндан шарт қўймасликка чақирди.


AnTuTu «қироли» ўйинбоп Redmi флагманининг иккита рекордини ҳам синдирди! - Terabayt.Uz\nAnTuTu «қироли» ўйинбоп Redmi флагманининг иккита рекордини ҳам синдирди!\nZTE корпорациясига қарашли Nubia компаниясининг Red Magic бренди остидаги янги смартфони AnTuTu бенчмаркида рекорд натижа кўрсатган эди. Red Magic 6R номли ушбу геймерофон бугун – 27 май куни тақдим этиляпти.\nЎҚИНГ: Бешта нарх тоифасидаги энг зўр смартфонлар (AnTuTu, 2021 йил апрель)\nРасмий намойиш арафасида Nubia компанияси Red Magic 6R ўйин смартфонининг айрим хусусиятларини расман эълон қилди. Унда эътиборли жиҳатлардан бири эса қурилма корпусининг ўта юпқа ва енгил эканлигидир.\nЭълон қилинган маълумотга кўра, Nubia Red Magic 6R қалинлиги атиги 7,8 миллиметрга, оғирлиги эса бор-йўғи 186 граммга тенг экан. Унгача ўйин смартфонлари орасида шу иккита жиҳатдан рекорд Xiaomi корпорациясининг Redmi бренди яқинда тақдим этган геймерофонга тегишли эди. Яъни, Redmi K40 Gaming Enhanced Edition корпусининг вазни 205 грамм, қалинлиги эса 8,3 миллиметрга тенг.\nЎҚИНГ: Redmi K40 Gaming Edition смартфони бир дақиқада 100,000 дона сотилди\nNubia Red Magic 6R смартфони 6,67 дюймлик, 2400х1080 пикселлик экран билан жиҳозланган. Унинг квадрокамерасида асосий сенсор 64 мегапикселлик аниқликдадир.\nУшбу ўйинбоп смартфон Qualcomm Snapdragon 888 процессорига, LPDDR5 стандартидаги тезкор хотира ҳамда UFS 3.1 тоифали доимий хотира чипларига эга.\nЎҚИНГ: Redmi’нинг ҳамёнбоп смартфони iPhone, Galaxy S21 ва ҳатто S21 Plus’лардан ҳам зўр чиқди!\n#Redmi #Smartfon #Xiaomi #ZTE #Android смартфон #мобил ўйинлар #смартфонлар #ўйин #Nubia Red Magic #ZTE Nubia # 5G смартфон #5G-смартфони #Qualcomm Snapdragon 888 #Xiaomi Redmi K40 Gaming Enhanced Edition #ZTE Nubia Red Magic 6R


Фарзандларидан кечган она - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nФарзандларидан кечган она\nЧоп этилган 22 Декабр 2016\tКӯришлар: 817\nХизмат юзасидан Кўлоб шаҳридан қайтаётганда Фархор ноҳиясининг Қизил сув дарёси атрофида жойлашган бир хонадонда меҳмон бўлдик. Уй соҳиби Рустамжон билан тонг отгунча суҳбат қурдик. Рустамжон гап орасида қани бир журналист бўлса-ю, дилимдаги ҳасратларимни айтиб, кўнглимни бўшатсам, ҳаётимда бўлган воқеаларни баён этсам, ҳозир ҳамма, айниқса, ёшлар оила бузилмаслиги учун курашсалар, дейман деб қолди.\nУч фарзанднинг меҳрибон отаси, турмуш ўртоғи қилмишларидан куйган, қалби пора-пора бўлган эркак фарзандларини ташлаб кетган аёли Назира хусусида шундай ҳикоя қилди:\n-Ҳаётда биров бахтли, биров бахтсиз бўлиб яшаркан. Лекин ҳаммасини вақт кўрсатар, тақдирингда нима ёзилган бўлса ўшани кўрар экансан, киши. Назира билан бир-биримизни севиб турмуш қурдик. Ҳамма бизга ҳавас қиларди. Ойлар, йиллар оқар сув каби ўтиб кетаркан. Бирин-кетин уч ўғилнинг севимли отаси бўлдим. Оиламизда иқтисодий жиҳатдан қийинчиликлар пайдо бўлиб, ҳаёт аравасини тортишда қийналардик. Қўшнимизнинг ўғиллари хорижий мамлакат - Россияда ишлашиб, данғиллама, замонавий уйлар қуришди. Бунинг устига, сўнгги русумдаги машиналар сотиб олишди. Қўшнимизнинг уйида «Опел», «Мерседес», «Донг», умуман, уч хил машина ялтиллаб турарди. Назира ҳар куни гап орасида шундай дерди:\n-Дадаси, қаранг, қўшнининг янги уйи, машиналари кўзни қамаштиради. Уйнинг ҳар бир хоналарида қимматбаҳо гарнитурлар, дивану музлаткич, телевизорлар қўйилган. Телевизорлардан нақ одами чиқиб келай дейди-я. Биз-чи, шу эски алмисоқдан қолган уйда қанча яшаймиз. Бугунги топганимиз эртага етмайди. Сиз ҳам эркаксиз-ку, ахир. Яхшиси келинг, биргаликда хорижга бориб ишлайлик.\nШундай хархаша, дилни хуфтон қиладиган гаплар кунора бўлиб турарди. Охири пичоқ суякка бориб етди. Назира бир куни шундай деди:\n-Келинг, хўжайин, сут бериб турган ягона ола сигирни сотиб, пулига самолётга билет оламиз-да, Россияда ишлаб келамиз. Болаларни эса, онангиз қараб туради.\n-Назира, бир шу соғин сигир рўзғоримизни тебратиб турибди. Сутини ичамиз, қатиғини бозорга сотиб, чойпули қиляпмиз,- дедим.\nНазира оёғини бир этикка тиқиб туриб олди. На чора? Онамнинг «Сигирни сотмагин болам, рўзғоримизни шу тебратиб турибди. Фарзандларинг суту қатиққа зор», дейишига қарамай, охири Назиранинг қистовлари билан ола сигирни сотиб юбордик. Иккаламизга хорижий паспорт ва билет олдик. «Москва шаҳри қаердасан?»- деб учиб бордик. Иш жойимизнинг тайини йўқ. Яхшиямки, тожигу ўзбек йигитлари бизни иш жой билан таъминлашда ёрдам қилишди. Менга қоровуллик, Назирага эса, иш жойларимизни супуриш топширилди. Бошлиғимиз мену Назирага яқин 600 доллар маош беришини айтди. Жуда хурсанд бўлдик. Умримизда долларни кўрган бўлмасак. Бир-икки ой яхши ишлаб, уйга онаму фарзандларим учун пул юбордик. Учинчи ойда Назира турли қилиқлар чиқара бошлади. У бозорга бориб келиш баҳонасида кетарди. Бунга унчалик эътибор бермасдим. Бир-икки ҳафта орасида минг сомонийлик палто, қимматбаҳо этик, тилла узугу сирғаларга эга бўлди. Бундан ҳайратим ошди.\n-Назира, янги кийимлар харид қилибсан, пулни қаёқдан олдинг?- сўрадим.\n-Қўшни корхонанинг арман миллатли бошлиғи мени ишга олди. У жуда ҳам яхши одам экан,- деди у.\nНазира ёнимдаги ишдан бўшади. Бир куни ўша бошлиғи билан оппоқ янги машинада келди.\n-Энди мени бошқа кўрмайсиз,- дея уй кийимларини целлофан халтага солиб, орқасига қарамай кетди.\nКейин билсам, ўша арман бошлиғи Назирани ўзига хотин қилиб олган экан. Бир йил ишладим, топган пулларимни онамга юбордим. Онам эса, фарзандларимни боқди. Қиш ҳам келди. Москвада қалин қор ёғди. Самолётга билет олиб, ёлғиз ўзим уйга қайтдим. Кетганимизда учинчи ўғлим Нодиржон энди бир ёшга тўлганди. Уйга киришим билан онам келинининг қаердалигини сўради.\n-Онажон, келинингиз яхши иш топган, яна бирон йил ишлайди,- дедим.\n-Вой болам, ўзинг қолиб, келинни юбормадингми? Ҳар куни ўғилларинг онам қачон келади, деб хархаша қилишади. Фарзандларинг менинг меҳрибонлигимга ҳеч ҳам кўникишмаяпти. Онамга бораман-эй, онамни топиб беринг, дейди, болам.\n-Онажон, ўғилларимга ўзим қарайман, уларга ҳам ота ва ҳам она бўламан,- деб жавоб қайтардим.\nОнамга ҳам қийин, фарзандларимни ювиб-тарайди, озода кийинтиради ва иккитасини мактабга жўнатади. Мана, Нодиржон онасиз етти ёшдан ошди, 1-синфга борди. Мактабга ҳамма ўғил-қизларни оналари етаклаб боришса, мен Нодиржоннинг қўлидан ушлаб, гулдаста билан ўқитувчига топшириб келдим. Етти йил бўлдики, Назирадан дарак йўқ. У ўзининг орзу-ҳавасини қондириш йўлида бошлиғи билан яшамоқда. Мен ҳанузгача уйланганим йўқ. Ҳар эрталаб ўғилларим, айниқса, Нодиржон «Онажон, қачон келасиз, сизни жуда-жуда ҳам соғиндим, тезроқ келинг», деб йиғини бошлайди. Ўғлимни қучоғимга олиб, «Оппоғим, онанг эртага келади», дея юпатаман.\nҲаёт шундай аччиқ экан. Фарзандларимнинг она, деган сўзлари юрак-бағримни тилиб юборади. Нима қилишимни билмайман. Онанинг меҳри бошқача экан. Ҳеч ким, айниқса, фарзанд она қучоғидан айрилмасин экан. Ўғилларимнинг она меҳри-ю дийдорига зор бўлиб ўсаётганликлари қалбимни тирнайди. Қўлимдан нима ҳам келарди? Бировлар тирноққа зор бўлса, аёлим бойликка учиб, фарзандларини ташлаб кетди.\nРустамжоннинг ҳасратларини оққа кўчирувчи:\nБугун: 21-01-2020 03:05:05


Икки миллиард долларлик манёвр\n06 май 2021, Тошкент вақти: 09:51\nПентагон вакиллари Манас базасидан фойдаланишни давом эттириш борасида қирғиз расмийлари билан келиша олишларига ҳали ҳам умидвор бўлиб турибдилар.\nПрезидент Бакиевнинг АҚШ ҳарбий базасини мамлакатдан чиқариш тўғрисидаги баёнотини Пентагон расмийлари “сиёсий манёвр”, қирғизистонлик кузатувчилар эса “сиёсий хато” ўлароқ баҳоламоқдалар.\nРасмий Бишкек ўтган бир ой ичида Қирғизистондаги АҚШ ҳарбий базаси ёпилиши ҳақида матбуотда пайдо бўлган хабарларни уч марта рад этган эди.\nБиринчи марта бу ҳақда 23 декабр куни Москвадаги “Свободная пресса” нашри президент Бакиевга таянган ҳолда маълумот тарқатди. Бу хабарни президент матбуот хизмати рад этди.\nИккинчи марта Бишкекка сафар қилган АҚШнинг Ироқ ва Афғонистондаги қўшинлари қўмондони генерал Петреусга Бишкекдаги база ёпилмаслиги тўғрисида 20 январ куни ваъда берилди.\nУчинчи марта эса президент маъмурияти бошлиғи Данияр Усенов “База ёпилиши ҳақида ҳеч ким ҳеч қачон масала кўтармаган”ини айтди. Бу баёнот 3 феврал куни берилди.\nАйни ўша куни кечқурун Москвага хизмат сафари билан борган президент Бакиев матбуот анжуманида “қирғиз ҳукумати яқинда АҚШ базасини мамлакатдан чиқариш тўғрисида қарор қабул қилган”ини ва бу қарор шу кунларда эълон қилинишини билдирди.\nКузатувчиларнинг айтишларича, расмий Бишкек йилига бир неча ўн миллион доллар даромад келтираётган АҚШ базасини Москва берадиган 2 миллард долларлик кредит ва 150 миллион долларлик моддий ёрдамга алмаштирган.\nБундай ёрдам берилиши ҳақида Бакиев ва Медведев томонидан “Иқтисодий ва кредит-молиявий ҳамкорликни ривожлантириш тўғрисида меморандум” имзоланди.\nМеморандумга мувофиқ, Россия Қамбарота ГЭСи қурилиши учун тўрт йил давомида 1 миллиард 700 миллион доллар қарз беради ва бу ГЭС акцияларининг 50 фоизига эгадорлик қилади.\nАйрим кузатувчилар фикрича, қарз беришнинг бундай шартлари Қирғизистонни сув заҳираларига эгалик ҳуқуқидан маҳрум қилиши мумкин:\n- Қирғизистонга нисбатан Ўзбекистон ва Тожикистон Россия билан тенг ҳуқуқлилик асосида ҳамкорлик қилмоқда. Масалан, Тожикистон бирорта корхонасини Россияга бермай, Москвадан олган қарзларини тўлади.\nМедведевнинг Ўзбекистонга сафари давомида Тошкент ва Москва муносабатларига аниқлик киритилди.\nАйни пайтда Қирғизистон ва Россия муносабатларида бундай тенглик даражаси кузатилмайди. Бундай сиёсат натижасида Қирғизистон Россияга қарам бўлиб қолмасмикин, деган ташвиш пайдо бўлаяпти, деди қирғиз парламентининг собиқ депутати Шамшибек Медетбеков.\nАйни пайтда Қирғизистон собиқ Ташқи ишлар вазири Аликбек Жеқшенкулов расмий Бишкекнинг Россия молиявий ёрдами эвазига АҚШ базасини мамлакатдан чиқариши Қирғизистон обрўсига путур етказади, деб ҳисоблайди:\n- Бу воқеа халқаро миқёсда бизнинг мамлакатимизга обрў келтирмайди, бу Бакиевга ҳам сиёсий обрў келтирмайди. Бундай қадамнинг оқибати мамлакат учун ҳам, амалдаги ҳокимият учун ҳам яхши бўлмайди, деди Аликбек Жекшенқулов.\nБироқ Қирғизистон Мусулмонлар иттифоқи ҳамраиси ва Эрк партияси раҳбари Турсунбой Бакир ўғли фикрича, АҚШ базасининг мамлакатдан чиқарилишини фақат қўллаб-қувватлаш лозим:\n- Биз АҚШ бу база учун миллионлаб доллар пул тўлаяпти, шунинг учун унга тегмаслик керак, деган нуқтаи назарда бўлсак янглишамиз. Чунки бу базанинг маънавий ва сиёсий зарари кўпроқ бўлаётир.\nШу база туфайли барча мусулмон давлатлари олдида Қирғизистон ўз обрўсини йўқотди. Афғонистонда эса ўнлаб тинч фуқаролар янглиш ҳарбий амалиётлар туфайли нобуд бўлмоқда. Бунга қирғиз расмийлари ҳам маънан жавобгар, деди Турсунбой Бакир ўғли.\nАйни пайтда халқаро ва маҳаллий ахборот агентликлари АҚШ томонининг бу масалага муносабати тўғрисида ҳам хабарлар ёйинламоқда.\nБишкекдаги 24.kg агентлигининг Associated Pressга таяниб хабар беришича, Пентагоннинг Қирғизистондаги ҳаво базасидан кетмаслик умиди бор.\nАҚШнинг Афғонистондаги қўмондонлиги расмийси полковник Грег Жулиан Қирғизистон президентининг баёнотини “сиёсий манёвр” сифатида баҳолаган. Бундай фикрни “Вашингтон пост” газетасига АҚШ Марказий штабидаги манба ҳам билдирган. Мазкур газетада чоп этилган мақолада айтилишича, “Қирғизистон ўз нархини ошириш мақсадида кўпюришли сиёсий ўйин олиб бормоқда”.\nАҚШнинг Қирғизистондаги элчихонаси эса ҳозирча расмий Бишкекдан Америка ҳарбий базасини чиқариш бўйича билдириш хати олмаганини ва ҳарбий база келажаги қирғиз расмийлари билан муҳокама қилинаётганини билдирди.\n4 феврал куни Қирғизистон ҳукуматининг АҚШ ҳарбий базаси ҳозирлиги тўғрисидаги келишувни бекор қилиш тўғрисидаги қонун лойиҳасини қўллагани ва бу ҳужжатни қабул қилиш учун парламентга жўнатгани маълум қилинди.\nБу ҳужжатда АҚШ базасининг мамлакатдан чиқарилиши уч сабаб билан боғланади:\nБиринчи сабаб - АҚШ ҳарбий базаси ҳудудида Қирғизистон фуқароси Александр Ивановнинг Америка ҳарбийси томонидан ўлдирилгани, қотилнинг қирғиз тарафига топширилмагани ва бу борада тергов олиб бориш учун АҚШ томонидан тўсқинлик қилингани;\nИккинчи сабаб - аҳолининг бир қисми АҚШ базаси ҳозирлигига салбий муносабатда экани;\nВа ниҳоят Қирғизистон фуқароси Мария Иванованинг “АҚШ ҳарбий базаси ҳозирлиги тўғрисида”ги ҳужжатларнинг айрим моддаларини ноқонуний деб топиш илтимоси билан Конституциявий судга мурожаат қилгани эса учинчи сабаб қилиб кўрсатилган.


Теглар: Аёл, Она, Оила, Она ва бола\nДобавлено: 12.10.2016, 12:04\nТабриклаймиз! Ота-оналик бахтига муяссар бўлдингиз! Энди эртаю кеч гўдакнинг атрофида парвонасиз. Аммо ўз саломатлигингиз ҳақида ҳам унутиб қўйманг. Ахир ҳаёт давом этади...\nМутахассис: олий тоифали шифокор, акушер-гинеколог Нилуфар БЎСТОНОВА\nЖинсий ҳаётни қачон бошлаш мумкин?\nМомоларимиз ҳар бир аёл туғруқдан кейин чилла сақлашини тавсия этишлари бежиз эмас. 40 кун давомида аёл туғруқдан кейинги зўриқишдан халос бўлади, гўдак ҳам бу орада янги ҳаётга кўника бошлайди. Шифокорлар ҳар бир туққан аёл 6 ҳафта давомида ўзини асраб-авайлаши, имкон қадар оғир иш қилмай, дам олиши кераклигини уқтиришади. Аёл кўзи ёриганидан 6 ҳафта ўтиб, жинсий ҳаётни йўлга қўйиши мумкин. Бу вақтга келиб ажралмалар тўхтаган, бачадон ва жинсий аъзолар эса ўз ҳолига қайтган бўлади. Кескин ҳаракатлардан тийилиш ва гигиена қоидаларига амал қилиш лозим.\nКесарча кесиш ўтказилган бўлсачи?\nКесарча кесиш амалга оширилган ёки эпизиотомия ўтказилган аёллар бу борада ўзини бироз эҳтиёт қилиши зарур. Агар аёлнинг ҳолати яхши бўлса, ортиқча чекловлар бўлмайди. Бироқ жарроҳлик амалиётини бошдан кечирганлар аввалги ҳаётни давом эттиришга нафақат жисмонан, балки руҳан ҳам тайёр бўлишларини инобатга олиш даркор.\nЯқинлик чоғида оғриқ юзага келса...\nТуғруқдан кейин аксарият аёлларда любрикация (эстроген гормонининг миқдори камайгани ҳисобига қин керакли даражада намланмаслиги) кузатилиши мумкин. Одатда жинсий яқинликда аёл оғриқ сезмаслиги лозим. Аммо аёл оғриқлардан нолиса, бу бирон касалликдан далолат беради. Шифокор кўригидан ўтиш эса масалани ҳал этишга ёрдам беради.\nҲомиладорликдан сақловчи воситалар\nЭмизикли аёл ҳомиладорликдан табиий равишда ҳимояланган бўлади, деган фикр қисман тўғри. Бироқ бу ҳомиладорликдан сақловчи воситаларни ишлатмаслик учун баҳона бўла олмайди. Чунки ҳар бир организм индивидуал тузилган. Демакки, ушбу масалани гинеколог ва эндокринолог кўригидан ўтиб, тўғри ҳал этиш лозим. Шифокорлар аёлнинг ҳолатига қараб, айнан қайси воситадан фойдаланиш маъқул эканлигини айтишади.\nАёлда хоҳиш йўқолса...\nЭркак “ота” деган номга эришганидан қувонади, аммо вақт ўтиб, рафиқаси фақат гўдак билан овора бўлиб, ўзи эса бир чеккада қолиб кетаётганидан қийналади. Ёш она фарзандининг тилини топгунига қадар эрини маълум вақтга унутиб қўяди. Сурункали чарчоқ, ҳаётнинг янги тарзига мослашиш аёлни руҳан ва жисмонан толиқтиради. Табиийки, ўз-ўзидан жинсий яқинликка хоҳиш сўнади. Қўрқитиш фикридан йироқмиз, бироқ вазият тузатилмаса, эр-хотин ўртасида келишмовчиликлар юзага келиши мумкин. Жинсий ҳаёт тўлиқ изидан чиқиб улгурмай, гинеколог ва сексопатолог шифокорларга кўринишни маслаҳат берамиз.\nЭр рафиқасига яқинлашай демаса...\nАёлининг бола парваришидан ортмаётганини одатий ҳолдек қабул қилган айрим эркаклар, вақт ўтиб, жинсий яқинликсиз яшашга кўникишади. Аёлнинг ўзи таклиф билан чиқмагунига қадар, эркак сусткашликда давом этаверади. Камдан-кам бўлса-да, бундай вазиятга рўбаро келган оилалар бор. Маслаҳатимиз, аввало гўдакни буви-бобосига ишониб топшириб, эр-хотин сайрга чиқинг. Муносабатларга янгилик киритинг, жуда бўлмаганда эски ҳолига қайтаришга урининг. Оилани сақлаб қолиш йўлида ҳаракат қилинг. Биламиз, бола билан кун давомида чарчайсиз, аммо... Вазиятни сиз қўлга олишингиз зарур!\n«Тинч қўйинг! Чарчадим...»\nЁридан бу каби гапларни эшитишни истамайдиган эркаклар диққатига: аёлингизга бироз бўлсада ёрдам беринг! У сизга эътибор беришидан аввал ўзига қараб олиши ҳам кераклигини биласизми? Шунинг учун фарзандингизни бир соатга бўлса-да «оталиғингиз»га олишни таклиф қилинг. Бундан мамнун бўлган хотинингиз сизни икки баробар қувонтиришига шубҳа йўқ.\nҲайз циклининг ўзгариши, аввало, гормонал фон билан боғлиқ. Ҳомиладорлик ва туғруқдан кейинги эмизикли даврда аёлнинг гормонал ҳолатида бирмунча ўзгаришлар кузатилади. Бу вақтинчалик ҳолат. Гормонлар фаолиятини тартибга солиб олгач, ҳайз цикли ҳам тикланади. ҳайз келиш муддати ва унинг давомийлигида ҳам баъзи ўзгаришлар бўлиши мумкин. Туғруқдан сўнг 2-3 марта ҳайз кўрганингиздан кейин тартибга тушади. Агар меъёрий ҳолат тикланмаса ёҳуд бирор безовталиклар бўлса шифокорга мурожаат қилиш тавсия этилади.\nОртиқча дард — бавосил\nАёлда сурункали қабзият кузатилса, илгари бавосил билан касалланган бўлса, туғруқ жараёни нотўғри кучаниш оқибатида геморроидал тугунлар пайдо бўлиш эҳтимоли бор. Туғруқдан олдин ва сўнг ичаклар фаолияти яхшиланса, бавосил келиб чиқиш эҳтимоли камаяди. Бунинг учун тўғри овқатланиш, етарлича суюқлик ичиш ҳамда қабзиятга йўл қўймаслик керак. Ҳозирги кунда дорихоналарда бавосилни даволашда қўлланиладиган воситаларнинг тури жуда кўп. Бу дардни ўзбилармонларча даволашга уринмасдан, албатта шифокорга мурожаат қилинг. У айнан сизга тўғри келадиган препаратни тавсия этади. Шунингдек, бу вақтда оғир юк кўтариш ва жисмоний ҳаракатлар қилишни маслаҳат бермаймиз.\nҚорин қўйган аёллар\nТашқи кўринишингиздан кўп ҳам азият чекманг. Ҳомиладорликнинг охирги уч ойлигида ҳомила каттариши билан қориннинг ҳам ҳажми ортади. Бу даврда қорин бўшлиғи атрофидаги бир гуруҳ мушаклар билан бирга тери ҳам чўзилади. Албатта, бу ерда бир қават ҳимояловчи ёғ қатлами бўлишини ҳам ёдда тутиш лозим. Фарзанд дунёга келгач эса онанинг зукко организми қориннинг аввалги ҳажмига эҳтиёж қолмаганини дарров сезади. Ҳеч қандай машқлар бажарилмаса ҳам қорин аввалги ҳолига қайтишни бошлайди. Аммо... маккор организмнинг жисмоний хотираси ишга тушиб қолиши ҳеч гап эмас. Кейинги ҳомиладорлик юз беришини инобатга олиб, қорин қолиб кетиши ҳам мумкин. Шу сабабли жуфтингиз кўз ўнгида сарвқомат кўринишни истасангиз, ўз устингизда ишлашни маслаҳат берамиз!


Трамп сенатда овоз бериш қоидаларини ўзгартирмоқчи\n21:45 / 02.05.2017\nФото: AP Photo / Andrew Harnik\nАҚШ президенти Дональд Трамп Демократик партия аъзоларидан боғлиқ бўлмаслик учун сенатда овоз бериш қоидаларини ўзгартириш зарур деб ҳисобламоқда.\n"Демократлар ва республикачилар билан муҳокама қилинаётган режанинг сабаби шундаки, бизга сенатда 60 овоз керак, бизда эса шунча вакил йўқ. Ёки биз 2018 йилда кўпроқ республикачи сенаторларни сайлаймиз, ёки қоидаларни 51 фоизгача ўзгартирамиз", деб ёзди Трамп твиттерда. Трамп сенатда қарор қабул қилиниши жараёнини оддий кўпчилик томондан қабул қилиниш билан ўзгартиришни назарда тутган.\nАйни вақтда республикачилар сенатда 52 та ўринга, демократлар эса 46 та ўринга эга. Икки нафар сенатор расман мустақил ҳисобланади, бироқ кўп ҳолларда демократлар таклифлари учун овоз беришади.\nТрампга сенатнинг қўллаб-қувватлаши бир қатор муҳим масалалар, жумладан 2018 молиявий йил учун бюджетни қабул қилишда керак. АҚШ маъмурияти 2017 молиявий йил учун бюджетга ўзгартиришларни қабул қилишда демократларга баъзи масалалар бўйича ён босишига тўғри келди, бу эса Трампнинг норозилигига сабаб бўлган.\n2018 йилда АҚШда вакиллар палатаси ва сенатга сайловлар бўлиб ўтади. Уларнинг таркиби учдан бир қисмига янгиланади.\nСенат республикачилар демократлар\nКоррупциянинг олдини олишда қандай чоралар самара беради?\nРустам Иноятов Сенат аъзоси бўлди


Парламент Мажлиси депутатлари билан учрашди\nТуркистон вилояти ҳокими Жансейит Туймебаев махсус хизмат сафари билан келган Қозоғистон Республикаси Парламенти Мажлиси депутатлари – Фахриддин Қоратоев ва Сапархан Ўмаровни қабул қилди.\nУчрашувда вилоятнинг ижтимоий-иқтисодий ривожланиши ва Президент бешта ижтимоий ташаббусининг минтақамизда амалга оширилиши муҳокама қилинди. Минтақа раҳбари барча давлат дастурлари вилоятимизда тегишли даражада бажарилаётганини маълум қилди. Чунончи, 2018 йил минтақа учун ўзгаришларга бой бўлганлигини алоҳида таъкидлади.\nУчрашувда Мажлис депутатлари иш сафарининг мақсад ва вазифалари ҳақида маълумот беришди.\nВилоят ҳокими депутатларга қонун чиқаришдек ўта масъулиятли ишларида муваффақият, юрт равнақи йўлидаги меҳнатда омад тилади.\nМинтақамизга сафари давомида халқ ноиблари туман-шаҳарларни оралаб, Элбошининг бешта ижтимоий ташаббусини аҳолига кенгроқ тушунтириб, Ҳукумат томонидан амалга оширилаётган давлат дастурларининг ижроси юзасидан маслаҳатлар беришади.\nТуркистон вилояти ҳокимининг матбуот хизмати, 2018-07-12, 15:47 382


Янги йил табрикотлар 2021- ЯХШИ ГАПЛАР ВА МАТНЛАР – Ўзбекистон\nГлавная / Жаҳон / Янги йил табрикотлар 2021- ЯХШИ ГАПЛАР ВА МАТНЛАР\nЯнги йил табрикотлар 2021- ЯХШИ ГАПЛАР ВА МАТНЛАР\nuzbekiston 29.12.2017\tЖаҳон Comments Off on Янги йил табрикотлар 2021- ЯХШИ ГАПЛАР ВА МАТНЛАР 1,432 Показы\nЯнги йил тилаклари – энг яхши сўзлар – нутқлар: сиз ўтмиш ҳақида ҳақиқатан ҳам яхши хотираларингиз бўлиши мумкин, аммо сиз янги нима келтиришини ҳеч қачон билмаяпсиз. Ҳаётингизда янги йил учун умид қилиш, орзу қилиш ва янги қарорлар қабул қилиш вақти келди. Бир-биримиз билан мулоқот қилиш ва янги йил тилакларини (матнлар) қилиш вақти келди.\nДавом этиш ва янги имкониятларни ўрганиш вақти келди. Янги йил кўплаб янги орзулар ва янги ютуқларни англатади. Агар сиз яқинлашиб келаётган Янги йилни ҳайратда қолдирсангиз, ушбу ноёб Янги йил хабарлари ва истакларини кўриб чиқиш вақти келди, чунки сиз ҳақиқатан ҳам яқинларингизни Янги йил билан табриклашингиз керак!\nКелгуси йилда сизга тўлиқ барака ва янги саргузаштлар тилайман. Янги 2021 йил билан муборак бўлсин!\nУмид қиламанки, бу йил сизнинг ва оилангизнинг энг яхши йили бўлади. Янги йилингиз билан!\nУшбу Янги йил сизга жуда кўп қувонч ва қувонч келтирсин. Сизларга тинчлик, севги ва муваффақиятлар тилайман. Мен сизга энг самимий Янги йил тилакларини юбораман!\nУмид қиламанки, янги йил сизнинг ҳаётингиздаги энг яхши йил бўлади. Барча орзуларингиз амалга ошсин ва барча умидларингиз амалга ошсин!\nБарчангизга янги йилингиз билан табриклайман! Келаётган йилда барча тилакларингиз амалга ошсин.\nОлдингизда чиндан ҳам ажойиб ва муборак йил учун ибодат қилинг! Сизга ва оилангизга янги йил муборак бўлсин!\nСизларга янги йил муборак бўлсин! Кириб келаётган йил сизга муқаддас неъматлар ва тинчлик олиб келсин!\nЯнги йилингиз билан севгилим. Қолган ҳар бир йилим сиз билан бошланади ва тугайди деб умид қиламан.\nСизга ва сизнинг севимли оилангизга Янги йил билан бахтли ва бахтли бўлишини тилайман. Хавфсиз бўлинг ва янги куч билан пандемияни энгинг.\nМен сени бугун кечагидан кўпроқ севаман. Ва мен сени бугун севгандан кўра кўпроқ севаман. Янги йилингиз билан, севгилим!\nЯнги йилингиз билан! Худо ҳаётингизни Ўзининг фазлу марҳамати ва баракаси билан барокатли қилсин!\nСизга чинакамига лойиқ бўлган барака ва муваффақиятлар тилайман. Дўстим, Янги йилингиз билан табриклайман; менинг барча ибодатларим сиз билан.\nБарча мақсадларингизга эришилсин ва барча режалар бажарилсин. Йилингиз яхши бўлсин!\nУмид қиламанки, кириб келаётган янги йилда сизнинг ҳаётингиз кутилмаган ҳодисалар ва қувончларга бой бўлади. Сизга ҳаётда истаган ҳамма нарсани тилайман.\nСизга ва оилангизга янги йил муборак бўлсин! Сизларга 365 кунлик омад тилайман!\nБарчангизни янги йил билан табриклайман. Умид қиламанки, ҳаётингизнинг барча соҳаларида қувонч ва муваффақият сизга ҳамроҳ бўлади.\nЯна бир гўзал йил яқинлашмоқда. Хавотир олманг, яна бир йил сизнинг ҳаётингизни чексиз қувонч ранглари билан порлаш йўлида!\nЯнги йил сизга бахт, тинчлик ва фаровонлик келтирсин. Сизларга 2021 йил бахтли бўлишини тилайман!\nСиз қолдирган барча яхши хотираларни эсланг ва келгуси йилда сизнинг ҳаётингиз мўъжизаларга бой бўлишини билинг. Янги 2021 йил билан муборак бўлсин!\nБу йил сизнинг ҳаётингизга янги бахт, янги мақсадлар, янги ютуқлар ва кўплаб янги илҳом олиб келсин. Сизларга бахтга тўла бир йил тилайман.\nУмид қиламанки, ушбу Янги йил сизнинг ҳаётингиздаги энг яхши йил бўлади. Барча умидларингиз амалга ошсин ва барча орзуларингиз амалга ошсин. Янги йилингиз билан!\nДунйодаги энг ширин одамга янги йил муборак бўлсин. Ҳаётимда бўлганингиз учун ташаккур.\nДунйодаги энг яхши онага янги йил билан табриклайман! Сизга бахтли ҳаёт тилайман.\nҚаэрда бўлмасин ва нима қилсангиз ҳам қувонч, тинчлик ва муваффақият сизга ҳамроҳ бўлсин.\nОилангиз ва дўстларингиз билан Янги йил билан табриклайман.\nЯнги йил сизнинг кўзларингиз каби порлоқ, табассумингиз каби ёқимли ва муносабатларимиз каби бахтли бўлишини истайман. Янги йилингиз билан! Сизни янги йил билан табриклайман!\nСизга янги йил билан табриклайман. Умид қиламанки, сизни ажойиб вақт кутмоқда.\nУшбу Янги йил учун тилаган ягона нарса – сизни ҳар қачонгидан ҳам кўпроқ севишни, ҳар доимгидан ҳам кўпроқ ғамхўрлик қилишни ва ҳар қачонгидан ҳам бахтли бўлишни хоҳлайман. Янги йилингиз билан!\nСизнинг севгингиз юрагимни мен ҳеч қачон сезмаган бахтга тўлдирди. Сиз менга ҳеч қачон борлигини билмаган ҳаёт бердингиз. Севгимга янги йилни тилайман!\nЙилни бахт ва куч билан тўлишини истайман, барча қора соатларни энгиб ўтиш учун. Сиз ҳақиқий марҳаматдасиз. Азизим, янги йилингиз билан.\nЭнг яхши дўстлик – бу нима бўлишидан қатъий назар йўқ бўлиб кетмайдиган дўстлик. Улар қаришади ва бирор нарса нотўғри бўлганда ҳаётни қадрлашади. Ҳамма нарса учун дўстингизга раҳмат. Янги йилингиз билан!\nЯнги йил сиз ҳақиқатан ҳам муносиб бўлган барча яхши нарсаларни ҳаётга келтирсин. Сиз аллақачон ҳайратланарли бир йилни бошдан кечиргансиз, ва яна бир йилингиз янада ажойиброқ бўлади!\nСизнинг ҳаётингизда сизнинг ҳузурингиз бахт ва қувончни мўл-кўл кутиб оладиган очиқ эшикка ўхшайди. Мен илгари ҳеч қачон ўзимни бундай тирик ҳис қилмаганман Янги 2021 йил билан муборак бўлсин!\nҲаёт паст-баландларга тўла, лекин болалар туфайли мен ҳеч қачон тушкунликни ҳис қилмайман.\nЁрдамим учун ташаккур. Мен сени жуда севаман. Янги йилингиз билан. Саломат бўлинг.\nЯнги йилингиз билан! Умид қиламанки, 2021 йилдаги барча саъй-ҳаракатларингиз муваффақият билан якунланади.\nУмид, орзу ва амбитсияларга тўла эскини силкитиб, янгисини қамраб ол. Сизни янги йил билан табриклайман!\nСизга кулгу, муваффақият ва тинчлик билан тўлган бир йил тилайман, азиз ҳамкасбларим. Худо ҳар биримизга ва оилаларимизга барака берсин. Янги йилингиз билан.\nУмид қиламанки, ушбу Янги йил сиз ҳақиқатан ҳам муносиб бўлган барча ажойиб нарсаларни ҳаётга олиб келади. Сизга ва оилангизга янги йил муборак бўлсин!\nЯнги йилнинг 12 ойи сиз учун янги ютуқларга бой бўлсин. Кунлар сиз ва оилангиз учун абадий бахт билан тўлсин!\nЯнги умидлар, янги режалар, янги саъй-ҳаракатлар, янги туйғулар, янги мажбуриятлар. 2021 йилни янги МУНОСАБАТ билан кутиб олинг. Янги йилингиз билан.\nМенинг супер қаҳрамонимга янги йил муборак бўлсин! Мен учун қилган ишинг учун мен сени ҳеч қачон тўлай олмайман. Аммо бир кун мен сизни фахрланаман, ота.\nҲаётингизда янги йил қувончлари абадий қолсин. Мушук сизга ёруғликни топишингизни тилайман\nПред. “Айнтрахт Ф” – “Боруссия М” 1:3 (Видеошарх)\nСледующая “Ювентус” харид қилаётган янги футболчисини ижарага бериб юборади\nБачадон касалликлари – белгилари даволаш\nСенга ошиқман охирги қисми ӯзбек тилида\nДунёдаги энг чиройли гуллар расми\nЎлкамизга баҳор фасли ҳам кириб келди. Инсонлар бу фаслни ҳуш кўришларининг асл сабаби, атрофда янгиланиш, …\nАна холос! Инсинье Райола билан ҳамкорликни тўхтатди\nТошкент — Навоий йўналишида мунтазам автобус қатнови йўлга қўйилди\nFutboldagi antiqa suratlar


МОҚ раҳбари янги мавсумга тайёрланаётган оғир атлетикачиларимиз билан учрашди – O'zbekiston milliy paralimpiya assotsiatsiyasi\nМиллий олимпия қўмитаси раиси Рустам Шоабдураҳмонов Чирчиқ шаҳрида янги мавсумга тайёрланаётган оғир атлетика бўйича Ўзбекистон терма жамоаси вакиллари билан учрашди. Очиқ мулоқот тарзида ўтган учрашувда 2020 йил сарҳисоб қилиниб, келгуси йил учун қўйилган режалар муҳокама қилинди. Учрашувда МОҚ раиси ўринбосари Шерзод Ташматов, Ўзбекистон оғир атлетика федерацияси раисининг биринчи ўринбосари Шаҳрулло Маҳмудов, терма жамоа мураббийлари ва спортчилар иштирок этишди.\nБиз учун аҳамиятлиси, декабрь ойи якунида Рио-2016 Олимпия ўйинлари чемпиони, Олимпиада рекордчиси Руслан Нурудиновга Халқаро оғир атлетика федерацияси томонидан қўйилган дисквалификация муддати якунланади. Бу эса жамоамизнинг янги йилга янада кучайган ҳолда қадам қўйишини англатади. Шу ўринда аниқлик киритиб ўтиш жоизки, Нурудинов мусобақаларда Токио Олимпиадаси учун етарли рейтинг очколарини йиғишга улгурмайди. Ҳамюртимиз янги йилда Осиё ва жаҳон чемпионати каби мусобақаларда яна бир карра ўз чемпионлигини қайтариш ниятида.\n“Бу йил ҳамма учун ноқулай шароитда ўтди. Шундай бўлсада, спортчилар меҳнат қилишдан тўхташгани йўқ. Буни ўтказилган онлайн мусобақаларда рақибларнинг натижасидан кўриб турибмиз. Шунга қарамай, барчангизга йил давомида қилган меҳнатингиз ва натижаларингиз учун ташаккур айтиб ўтамиз. Юртбошимиз бизни доимо қўллаб-қувватлаб келганлар. Насиб қилса, келаси йил Токио Олимпиадасида ҳам юксак натижаларни қайд этамиз”, – деди Рустам Шоабдураҳмонов.\nСуҳбат давомида янги мавсум давомида қўйилган режалар, Токио Олимпиадасига тўлиқ таркибда йўлланма олиш, биз учун аҳамиятли бўлган мусобақалар ва ўқув-машғулот йиғинлари ҳақида атрофлича фикр алмашилди.\nЭнг кучли саблячилар аниқланди


“Ақлли” бекатлар нега ёпиқ? – Сурхон тонги\nБош саҳифа / Жамият / “Ақлли” бекатлар нега ёпиқ?\nНоябр 3, 2018\tЖамият Изоҳ қолдириш 756 Кўрилди\nСурхондарё вилояти ҳокими вазифасини бажарувчи Баҳодир Пўлатов Термиз шаҳридаги боғча, мактаб, шифохона ва бошқа муҳим ижтимоий аҳамиятга эга бўлган объектлардаги мавжуд аҳвол, уларнинг қишки мавсумга тайёргарлик ҳолатини ўрганди.\nХусусан, Республика шошилинч тез тиббий ёрдам илмий марказининг Термиз филиали ҳамда вилоят болалар кўп тармоқли тиббиёт марказидаги аҳвол билан яқиндан танишар экан, вилоят ҳокими беморлар учун яратилган шароитлар, дори-дармон таъминоти, таомлар ва озиқ-овқат маҳсулотлари сифати, санитар аҳвол билан қизиқди. Беморлар билан суҳбатлашиб, палаталар совуқлиги, иситиш тизими ҳамон ишга туширилмаганини кескин танқид қилди.\n10-мактабгача таълим муассасаси ҳамда 2-умумий ўрта таълим мактабидаги аҳвол эса янада аянчли. Боғча тарбияланувчилари электр симлари издан чиққан, иситиш тизими ишламайдиган қоронғу ва совуқ хоналарда маш- ғулотларни ўташмоқда. Мактабдаги синфхоналар совуқлигидан мактаб ўқувчилари дарсда қишки кийимларда ўтиришибди. Электр энергиясини тежашмоқчи шекилли, тўгарак машғулоти қоронғу синфхонада олиб борилаётган экан.\nТашрифдан сўнг эса вилоят халқ таълими бошқармасининг хабар беришича, 2-умумий ўрта таълим мактабида қозонхоналардаги камчиликлар бартараф этилиб, барча синф хоналар иситила бошланган. Мактаб ҳовлисида ободонлаштириш ишлари амалга оширилган.\nМарказий деҳқон бозори ўрганилганда яроқлилик муддати ўтган озиқ-овқат маҳсулотлари сотилаётганлиги, бу ерда кўплаб савдо ходимларининг на кийими ва на у сотаётган маҳсулотлари мавжуд санитария талабларига жавоб бермаслиги ҳолатлари аниқланди.\nЁзда қуёшдан, қиш ва баҳорда қор ва ёмғирдан сақланиш ва автобус кутиш учун шаҳарда шу кунгача замонавий шароитларга эга 8 та инновацион “ақлли” бекатлар фойдаланишга топширилди. Бугунги совуқ ва ёмғирли кунда эса уларнинг айримларига қулф осилганининг гувоҳи бўлдик. Йўловчилар совуқдан дийдираб ташқарида автобусни кутишга мажбур бўлишмоқда.\nЎрганиш жараёнида аниқланган ушбу ҳолатлар юзасидан мутасаддиларга ўз фаолиятига талабчанлик, жавобгарлик ва масъулият ҳисси билан ёндашиши лозимлиги ва камчиликларни қисқа фурсатларда бартараф этиш тўғрисида қатъий топшириқлар берилди.\nТермизга ташриф буюрган киши борки, даст- лаб Археология музейи фаолияти билан танишади. Ўрганиш жараёнида ушбу музейда ҳам бўлган вилоят ҳокими воҳа тарихи ва маданиятига оид экспонатлар сонини янада кўпайтириш, бу ерга ёшларни кенгроқ жалб қилиш, экс курсиялар ташкил қилиш борасида кўрсатмалар берди.\nОлдинги ҚУМҚЎРҒОНЛИК МАТЕМАТИКЛАР ЮТУҒИ\nКейинги Дастурий вазифалар ижроси


Таваккал Аллоҳга - Fitrat.uz\nБош саҳифа / Мақолалар / Таваккал Аллоҳга\nNoyabr 30, 2018\tТаваккал Аллоҳгаda fikr bildirishni o'chirish 105 Кўришлар\nСўфи Оллаёр “Саботул ожизин” асарларида бир ҳикоятни келтирадилар: Абдуллоҳ ибн Муборак саҳрода йўлдан адашиб, юриб-юриб узоқдан бир қудуқни кўриб қоладилар. Қудуқ олдига боргач, “Энди челак билан арқон ҳам бўлса эди”, деб кўнгилдан ўтказадилар.\nСув эса анча пастда. Ҳайрон бўлиб бир четга бориб ўтирадилар, шу пайт саҳро қўйнидаги бир кийик битта-битта қадам босиб, қудуқ томон кела бошлайди. Етиб келгач, тумшуғини қудуққа суққан эди сув юқори кўтарилиб, ҳатто қудуқдан тошиб чиқади. Кийик сув ичиб, яна саҳрога кириб ғойиб бўлади. Ҳайрону лол бўлган Абдуллоҳ югуриб қудуқ бошига борадилар, сув эса Абдуллоҳ етиб келгунча яна пастлаб кетганди. Шунда унинг қалбидан бир нидо отилиб чиқди ва деди: “Ё Раб, берурсан оҳуга об. Менга бермассан, эй Султони Ваҳҳоб!” Шу пайт бир нидо келди: “Ўша сен кўрган оҳу саҳрога ризқ истаб чиққан пайтда мендан ўзгага таваккал қилмади, сен эса қудуқни кўрган вақтда қалбингни челак ва арқонга боғладинг!”\nИбн Муборак бу нидони эшитиб беҳол бўлди, бу танбеҳдан қалбида завқ дарёси жўш урди ва шундан кейин то тирик экан чанқамади.\nМуҳаббат жоми ҳўл қилди томоғин. Тирикликда унутди сувсамоғин. Аллоҳ таоло ўз дўстларининг қалбидаги бир лаҳзалик ғафлати учун ҳам танбеҳ берар экан. Зеро, буюк чўққидаги одамнинг хатари ҳам буюк бўлади.\nБекобод тумани «Улуғбек» жоме масжиди\nАввалги Тошкент вилоятида фаолият олиб бораётган диний соҳа ходимлари Ўзбекистон Республикаси Президенти ҳузуридаги Давлат бошқаруви академиясига ташриф буюрдилар\nКейинги Қалбларга шодлик улашиб…\n5 ЁШЛИ БОЛАНИНГ РАМАЗОН СИНДРОМИ (ёхуд болажоннинг Рамазон кундалиги)\nAvgust 16, 2017\t2,653\nFevral 18, 2017\t2,029\nMart 11, 2017\t1,780\nAprel 6, 2017\t1,739


“Қиёмат куни Ватандан қарздор бўлиб қолмайлик…” | Azon.uz - Ахборот-таҳлилий портал\n“Қиёмат куни Ватандан қарздор бўлиб қолмайлик…”\n20:00 09.01.2018 1694\n16 декабрь куни Қирғизистон пойтахти Бишкекда “Қуддус – мусулмон дунёсининг дарди” мавзусида бўлиб ўтган конференцияда туркиялик жамоат арбоби ва ёзувчи Ўзер Реванўғлу Қуддус ҳамда “Ақсо” масжидининг аҳамиятидан сўз очиб, бир аскарнинг қалбларни титратадиган ҳикоясини ёдга олди.\nБиринчи жаҳон урушида мағлубиятга учрагач, усмонийлар салтанати парчаланиб кетди. Унинг улкан ҳудуди, жумладан, Қуддус шаҳри ғолиб давлатларнинг бошқарувига ўтди. Бироқ халқаро қоидалар ва ўша пайтда умум қабул қилинган анъаналарга мувофиқ бу ерларга француз-инглиз кучлари келгунга қадар усмонийлар империяси тартиб-нтизомни сақлаш учун ўз қўшинини қолдириши даркор эди.\nҚуйида ёзувчи Ўзер Реванўғлу Қуддусдаги “Ақсо” масжидини қўриқлаш топширилган усмонийлар аскари ҳақида ҳикоя қилган: “1972 йилда мен ва журналист дўстим “Ақсо”ни зиёрат қилиш учун отландик. Масжидда айланиб юрганимизда соч-соқоли оқарган, кексайган, жуда озғин, бўйи қарийб икки метр келадиган одамни кўрдик. Қордай оппоқ соқоли унинг ажинларга тўла, аммо нурли юзига ярашган эди. Қари қўллари билан милтиқни маҳкам ушлаб олган, катта-катта кўзлари билан эса маҳзун қараб турар эди.\nЭнг аввало, ғалати бичимдаги кийими ва унинг пальма сингари расо туриши диққатинимни тортди. Либоси қуёшнинг нурларида буткул униқиб кетганди. Шуниси аниқ эдики, бу унинг ягона кийими ёки уни анчадан бери кийиб юрибди. Унга яқин келганимизда бизни гўёки чақмоқ ургандек бўлди: эгнидаги усмонийлар давридаги аскарларнинг ҳарбий формаси эди! Биз гиддан бу одамнинг кимлигини сўрадик. Гид эса унинг кимлигини билмаслигини, аммо шаҳарнинг энг кекса кишиларидан бири эканини айтди. “У ҳар куни масжидга келади ва тошдек қотиб туради. Афтидан, эси оғган бўлса керак”, – деди у.\nЮрагим ўша одам билан суҳбатлашишга ундар эди. Ниҳоят, гаплашишга ўзимда журъат топдим ва унга яқинлашиб, салом бердим: “Ассалому алайкум, бобожон”. Менинг овозим нариги дунёдан эшитилган чинқириқдай уни бир силтаб юборди. У менга ғамгин, айни пайтда меҳрибон кўзлари билан қараб жавоб қайтарди: “Ва алайкум ассалом, ўғлим”. Ҳа, у турк тилини билар эди. Энди мен тошдай қотиб қолгандим. Бир сониядан кейин шитоб билан унинг ёнига келиб чўккаладим ва ҳали ҳам қуролини маҳкам ушлаб турган қўлларини ўпдим.\n– Бобожон, сиз кимсиз? Нега бу ерда турибсиз? – сўрадим мен.\n– Мен 20-пиёдалар корпуси, 36-батальон, 8-пулемётчилар ротаси ефрейтори Ҳасанман. Масжидни қўриқлаш учун қолдирилган усмонийлар аскарларидан тирик қолганлардан охиргисиман. Барча қуролдош дўстларим ё шаҳид бўлишди, ёки кексаликдан вафот этишди. Қўлимдан келганича Аллоҳ олдидаги бурчимни адо этмоқдаман.\nШундан сўнг у кўзларини менга тикиб шундай деди:\n– Ўғлим, бир илтимосим бор. Иложи бўлса, бажо келтирсанг. Бу менга қолдирилган омонат, уни бир одамга етказиш керак.\n– Албатта, айтинг. Илтимосингизни амалга ошириш учун қўлимдан келганини қиламан.\n– Ўғлим, Туркияга қайтганингда Истанбулдаги Тўпқапи саройига бориб, Мусо афандини топ. Агар тирик бўлса, аввало менинг номимдан қўлларини ўп. У менинг қўмондоним. Унга айт, улар қолдирган ўқчилар-пулемётчилар ротаси Аллоҳ, қолаверса, султонимиз олдидаги бурчини адо этди ва этмоқда. Улар қолдирган 11-мотоўқчилар отрядининг қўмондони, иғдирлик Ҳасан ҳали-ҳамон ўз постида турибди. Ўлсам, вазифамни адо этолмай қоламан. Мени ва барча қуролдош дўстларимни кечирсин. Рухсат берса, мени ва дўстларимнинг руҳини бизга юклатилган вазифадан озод этсин, токи Қиёмат кунида қабрларимиздан Ватан олдида қарздор бўлиб турмайлик.\nШу сўзлардан сўнг у улкан қоя мисоли яна қаддини ростлади…”\n“Усмонийлар салтанатининг сўнгги аскари эллик йилдан ортиқ вақт хизмат қилиб келаётганди, – деди Ўзер Реванўғлу. – Сержант Ҳасан ўз вазифасини масъулият ва жасорат билан адо қилаётганди. Уни ташлаб кетишганидан, эсдан чиқаришганидан ўкинмади. Қорни оч, кийими эски эканидан шикоят қилмади, Аллоҳ ва Ватани олдидаги бурчини эллик беш йил давомида адо этди. Бу ҳикоядан ўзимизга қандай сабоқ чиқаришимиз керак? Ҳеч қачон умидсиз бўлманг, ҳурматли мусулмонлар. “Ақсо” масжиди ва Қуддус шаҳрининг улкан аҳамиятини барчамиз билишимиз ва уларни қалбларимизда сақлашимиз зарур. Ислом қадриятларини асраш учун масъул эканимизни унутмайлик”.\nМасжидул-Ақсо Усмонийлар Мақолалар\nАвгуст ойида Ақсо ва Фаластиннинг бошқа масжидларига 95 марта ҳужум қилинди\n11:20 04.09.2018 173\nИсроил полицияси фаластинликларни “Ақсо” атрофидан тарқатиб юборди\n14:30 21.08.2018 408\nИсроил мусулмонлар масжидига кириш тақиқини олиб ташлади\n00:00 21.08.2018 621\nИюлда 3800дан ортиқ яҳудий Ақсога бостириб кирди\n08:00 02.08.2018 431\nМасжидул Ақсо саҳнида намозхонлар ва полиция ўртасида тўқнашув юз берди\n19:30 28.07.2018 743\nИсроил полицияси Ақсога намозхонларнинг киришига чеклов қўйди\n14:30 27.07.2018 782


"Элчихонада "қайноқ линия" очилиши керак!"\nЎзбекистоннинг Москвадаги элчихонаси олдида ўзбек муҳожирлари навбати камаймаётир. Расмий Тошкент томонидан бекор қилинган эски кўринишдаги паспортга эга Ўзбекистон фуқаролари Озодлик таҳририятига мурожаат қилиб, ҳукуматнинг бу қарори янги ва янги муаммоларни яратаётганидан арз қилмоқда.\nЎзбекистонлик Сабина касаллиги туфайли узоқ вақт мобайнида Россияни тарк этишга имкони бўлмаганини Озодликка сўзлади.\n- Мен Ўзбекистонга чиқиб кета олмаяпман. Сертификат олишга навбат катта, посольствода ҳеч ким жавоб бермаяпти - на телефонга, на бошқасига. Ҳатто билетларни сертификатга сотмаяпти экан. Бизни ҳеч бўлмаганда Ўзбекистонга киритишса, ўша ерда жаримасини тўлаб, янгилаймиз! Менга учиш мумкин эмас, икки ойдан бери касалман. Элчихонада 5-6 минг одам навбатда турибди экан. Сертификатни кеч бераётгани сабабли мен нолегал бўлиб қоляпман: “қора рўйхатга” тушаман, “депортация” ёки “выдворение” қилинаман экан.Даҳшат! Ўзбекистон Конституциясида, паспортида ёзилган – одамларни ҳимоя қилишга мажбур, деб. Ўзбекистон ҳукумати одамларни кўчага ташлаб кетяпти! – деди ҳозиргача ҳамма ҳужжатлари жойида бўлиб келганини гапирган Сабина.\nУ яқин орада Россиядаги қайдга туриш муддати ўтиши ва эски паспорт билан Россия чегарасидан чиқиб-киришга мажбурлигини гапиради.\nСабина Ўзбекистон ҳукумати ўз фуқароларини ҳимоя қилиш ўрнига уларга муаммолар яратиш билан овора, дейди:\n- 30 миллион аҳолининг паспортини 4 йилда улар қандай алмаштиради?! Ахир бунақа қонун ҳеч қаерда йўқ! Шунчаки билет сотиб олиб, учиб кетган одамни Ўзбекистон эски паспорт билан қабул қилмайдими, чегарада ташлаб кетадими??? Қаерга бориш керак? Усиз ҳам бутун Россияга ёмонотлиқмиз... Лекин мигрантлардан ташқари ўқиётганлар бор, қамоқда ўтирганлар нима қилади? Қамоқхонадан чиқиб каерга югуради – булар ҳақида ҳукумат ўйламаяпти! Бир ой давомида ўзбек элчихонаси бирор маротаба жавоб бермади. Эрталабки 7-8 дан телефон қиламан. Булар-ку майли, Ўзбекистондаги идоралар ҳам жавоб бермайди! МВД ҳам олмайди телефонни, деди куйиниб йиғилиб қолган саволларга жавоб топа олмаётганини гапирган ўзбекистонлик бу аёл.\nСабина Ўзбекистон ваколатхонаси ҳозирги юзага келган вазиятда ҳеч бўлмаганда саволларга жавоб берувчи “қайноқ линия” ташкил этиши кераклигини билдирди.\nСабина билан суҳбат\nСабина билан сўҳбат\nОзодлик Ўзбекистоннинг Москвадаги элчихонаси олдида “эски паспортлар тўғрисида”ги қарор чиққанидан буён юзага келган вазият тўғрисида хабар бериб келмоқда.\nАмал қилиш доирасидан ташқарига чиқарилган нобиометрик ўзбек паспорт эгалари Россияда ишга рухсатнома қила олмаслиги, ишга жойлаша олмаслиги ва ҳатто бу мамлакатни тарк эта олмаслиги хабар қилинган эди. Бу муаммолар қаторида ўзбек муҳожирлари ФМС, полиция, ФСБ, автомобил назорат ва бошқа идоралар ходимларининг осон ўлжасига айлангани маълум.\n"Консуллик олдидаги фирибгарликка барҳам беринг!"\nОзодликка WhatsApp тармоғи орқали хабар йўллаган водийлик Темурбек Россиядан чиқиб кетишга рухсат берувчи сертификатни куни кеча қўлга киритган бахтли ўзбекистонликлардан бири.\nУ муддати ўтмаган эски паспорт эгалари сертификатни бир кунда олаётгани, паспорт муҳлати ўтган ёки асосий ҳужжатни йўқотиб элчихонага мурожаат қилган мигрантларга сертификатлар бир ойда берилаётганини тасдиқлади.\nТемурбек Казачий тор кўчасидаги консуллик олдида “кун кўраётган” кўплаб фирибгарлар одамларнинг ночор аҳволидан устамонлик билан фойдаланаётгани, буни кўриб турган Ўзбекистон ваколатхонаси мутассадилари эса бундай ноқонуний ишларга кўз юмаётганини айтади:\n- Биз уч киши борган эдик. Паспортимиз сроги тугамаган, шунчаки эски паспорт билан уйга, Ўзбекистонга кетиб бўлмаяпти. Вақтли соат 5-да туриб бордик. Соат 6:30да навбатга 70-чи бўлиб ёзилдик. Соат 9-да очилар экан эшиклар. Элчихонанинг тагида “Мерседес” микроавтобус ичига расмга оладиган, ксерокопия аппаратларини қўйган экан. “Ичкарида улгурмаяпти, қайтиб бу ерга чиқа олмайсизлар, қолиб кетасизлар. Шу ерда расмга тушиб, ксерокопия қилиб қиринглар ичкарига. Биз посольствони одамларимиз”, деб таклиф қилган эди. Бекор турмайлик деб кўп одам расмга тушиб, ҳужжатларини копия қилиб олди, дея ҳикоя қилди Темурбек.\nСуҳбатдош консуллик ичкарисида эса бу ҳужжатлар қабул қилинмади, дейди:\n- Ичкарига соат 11-да кирдик. Биз ташқарида қилган расмларимизни қабул қилишмади. Айнан шуларни паспортига расмга тушишимиз керак экан. Ташқаридан олиб келган расм ва ҳужжатлар ўтмас экан! Нега эканини тушунтириб ҳам ўтиришмади. Одамларни огоҳлантириб қўйса, элчихона сайтига ёзиб қўйса бўладику, халқни қийнамасдан! Қанча-қанча онахон-опахонлар ўша ерда норозилик билдиряпти! Кейин бошқадан навбатга турдик. Қаранг, киргандан кейин ташқарига чиқиш мумкин эмас экан. Қачон паспорт ўрнига сертификат олсангиз, ўшанда чиқараркан!Наҳот, олдида турган, одамларни алдаётганига беэътибор бўлса?! Бу бир кун давом этаётган нарса эмасда: улар эрталабки соат 5-дан 9-гача туриб, одамларни алдаб кетишворар экан, деди Темурбек.\nТемурбек Озодлик билан суҳбатда элчихона расмийларини консуллик эшиклари олдидаги турли фирибгарлик ва “ўртакаш”ликларга барҳам беришга чақирди.\nТемурбек билан суҳбат\nЭслатиб ўтамиз, Ўзбекистон Ташқи ишлар вазирлиги эски (нобиометрик) паспортлар 2015 йилнинг 31 декабридан бошлаб ўз кучини йўқотгани борасида расман маълум қилди.\nПрезидентнинг "Ўзбекистон Республикасида паспорт тизимини такомиллаштиришга доир қўшимча чора-тадбирлар тўғрисида"ги фармонига мувофиқ эски паспортларни 31 декабрдан кейин ишлатиш мумкин эмас ва 1 январдан бошлаб хорижда бўлган Ўзбекистон фуқароси агар биометрик паспорти бўлмаса, “Ватанга қайтиш учун сертификат”ини олиши шарт ҳисобланади.\n"Элчихона дастидан нелегал мухожирга айланиб қолдим"\nЎзини Сабина деб таништирган ўзбек фуқароси Озодликнинг Москвадаги мухбири Умид Бобоматов билан суҳбатда элчихонадан "Ватанга қайтиш сертификани" ололмаётгани сабаб Россияда нелегал мухожирга айланиб қолганини айтди:\n"Элчихона ҳеч кимга жавоб бермаяпти. На телефонларга, на бошқа нарсага. Мен касалман, очередда туролмайман. У ерда минглаб одам. Сертификатни кечиктириб бераётгани сабабли бу ерда нелегал бўлиб қоляпман. Ўзбекистон Конституциясида паспорт ўзбек фуқароларини ҳимоя қилувчи ҳужжат экани ёзилганку... ", дейди Сабина.\nЭлчихона нега сертификат фирибгарлари ҳақида фуқароларини огоҳлантирмайди?\nЎзбекистоннинг Москвадаги элчихонаси олдида.\nМосквада яшовчи Нодира: "Буларни ҳаммаси элчихона ўз фуқароларига тўлиқ маълумот бермагани учун бўляпти. Элчихона олдида "Чайқовчилардан эхтиёт бўлинг", деб ёзиб қўйса бўладику. Элчихонага телефон қилсангиз ҳеч ким кўтармайди. Одамлар билан гаплашишни исташмайди. Мана шуни оқибати бу".\nОднокласники фойдаланувчиси Тоҳир: Сертификатни бир кунда олса бўлади\n“Москвада савдо маркази складида ишлайман. Ҳозир биздан ҳам биометрик паспорт талаб қилишяпти. Шунинг учун бориб алмаштириб келмоқчиман. “Ватанга қайтиш сертификатини” бир кунда олдим. Эски паспорт бўлса, ҳужжатлар соз бўлса бир кунда беради. 4500 рубль тўлайсиз оласиз. Паспортини йўқотганларга бир ойда беряпти. Уларга қийин. Лекин, бу паспорт муаммоси сабаб ишимни йўқотдим. Мана шу катта муаммо. Бизни алдашди, эски паспорт муддати узайтирилди, деб. Биз ҳам шунга ишониб, бу ерда ишлаб юравердик. Ҳозир Ўзбекистонга бораман, қачон янги паспорт оламан, билмайман. Бу ерда ишимдагилар ўрнингни сақлаб қололмайиз, дейишди. Мана шунақа гаплар“


2016 йилда Сурхондарё вилоятида намунавий лойиҳа асосида 1 минг 48 янги уй-жой қурилиши режалаштирилган\n15:02 / 13.04.2016\nСурхондарё вилоятида жорий йилда намунавий лойиҳа асосида 1 минг 48 янги уй-жой қурилиши режалаштирилган. Бу ҳақда “ЎзА” хабар бермоқда.\n“Қишлоққурилишинвест” инжиниринг компанияси Сурхондарё вилояти филиалидан олинган маълумотларга кўра, 2009-2015 йилларда вилоятда намунавий лойиҳа асосида 4 минг 700 дан ортиқ уй-жой фойдаланишга топширилган. Замонавий массивларда ижтимоий инфратузилма объектлари барпо этиш, тоза ичимлик суви, табиий газ ва электр энергияси билан таъминлашга ҳам алоҳида эътибор қаратилмоқда. Ўтган даврда 100 дан ортиқ ижтимоий бозор инфратузилмаси объекти, юзлаб савдо ва хизмат кўрсатиш шохобчалари қурилиб, фойдаланишга топширилди.\n2015 йилда вилоятда қурилган 14 массивда юздан зиёд қурилиш ташкилоти иштирок этган бўлса, бу йил 130 ташкилот жалб этилган.\nТермиз туманидаги Наврўз, Гулистон, Мангузар ва Лимонзор массивларида 312 замонавий уй-жой барпо этилмоқда. Наврўз массивида қад ростлаётган намунавий лойиҳалар асосидаги 214 янги уй қурилишида ўттизга яқин қурилиш ташкилоти ишчилари меҳнат қилмоқда. Бу ерда “Таллашқон инвест” масъулияти чекланган жамияти қурувчилари томонидан 1 миллиард 278 миллион сўмликдан ортиқ бунёдкорлик ишлари амалга оширилади.\nГулистон массивида намунавий лойиҳа асосида 44 уй бунёд этилмоқда. Бу ерда қурилаётган тўрт хонали замонавий уйлардан бири термизлик Ўктам Худойқулов буюртмаси асосида қад ростлаётир.\nШеробод, Қумқўрғон, Узун, Шўрчи туманларида ҳам замонавий массивлар қурилиши давом этмоқда. Обод ва осойишта юртимиз қиёфасини ўзгартиришга, юртдошларимизнинг турмуш маданиятини янада юксалтиришга хизмат қилаётган ушбу замонавий уйларни Ватанимиз мустақиллигининг 25 йиллик байрами арафасида фойдаланишга топшириш режалаштирилган.